Rejseblog | moja.dk\nUDDRAG FRA MIN REJSEBLOG\nOffentliggjort af Gitte Jespersen · 11. oktober 2015 ·\nDen 29. september 2015 forlod jeg København, uden at vide min endelig desti-nation eller hvor jeg ville ende op med at bo. Jeg forfulgte en drøm om at gøre en forskel i unge piger og kvinders liv i Kenya, da Kenya fortsat er et land hvor kvinder er undertrykte og selv de mest naturlige ting forsat er tabu.\nFor at gøre en lang historie kort, endte jeg i den dybeste slum. De første par dage kunne jeg grine af hvor absurd det hele var, især manglen på toilet, bad, køkken, elektricitet, var noget af en udfordring, men også snavset, affaldet og den totale mangel på hygiejne alle steder, nærmest lammede mig. Og virkeligheden indhenter mig hurtig og inden den første uge, var jeg nærmest i panik. For mig og sikkert nok, det meste af Danmarks befolkning, er hygiejne og rengøring noget vi får ind med modermælken. Men i slummen er de fleste født og opvokset i skraldet.\nDe har aldrig lært at vaske hænder. Toilettet består af et dybt hul og et skur der bygget rundt om det. De færreste bruger papir eller vasker sig. De sætter sig ganske enkelt og gør hvad de nu skal og trækker så bukserne op igen.\nAlle giver hinanden hånden som hilsen og alle vil især hilse på mig, som den eneste hvide. Det tog mig ikke mange dage, før jeg forstod denne totale mangel på almindelig hygiejne. Og herfra begyndte panikken at brede sig. På 10. dagen var jeg parat til at kaste håndklædet i ringen og jeg var faktisk inde og finde en flybillet hjem, men da jeg så hvor kede alle blev, kunne jeg bare ikke give op. De lever i det her, hver dag og jeg kom jo for at gøre en forskel. Så jeg kæmper med at holde ud og forsøger at give dem små ændringer hver dag, til at forbedre forholdene i slummen. Om jeg kan udholde det i de 2 måneder, som jeg havde planlagt, er jeg ikke sikker, men jeg vil gøre mit bedste!\nOffentliggjort af Gitte Jespersen · 25. oktober 2015 ·\nI går var jeg i fængsel hele dagen. Det var noget af en oplevelse. Ikke helt som danske fængsler. Jeg var sammen med ca 50 studerende, Milcah og Bonface. Vi skulle lave chapati ( lidt ligesom pandekager, bare en dej som man ruller tynd som en pizza) til ca 1000 indsatte og deres familier. Desværre tog de vores telefoner, så jeg har ikke er eneste billede😟.\nEn gang om året får fangerne en dag sammen med deres familier, lidt lige som en picnic, med underholdning, dans og et band.\nVi var der kl 10 og blev først færdige kl 17 og så skulle vi dele ud til alle fangerne. Der var så meget tumult over lidt mad, at vagterne måtte trække stavene😳 bagefter måtte vi tøser ellers igang med at 👋🏻👍🏿👊✋🏽 😂\nMzungu er det første ord man lære her i Kenya. Det er lidt det samme hvis vi stilet os op og råbte "neger" efter en sort, men de mener det ikke som en fornærmelse. Nogle af de studerende spurgte mig faktisk om jeg ville kaldes mzungo eller Gitte 😬. Aldrig har jeg fået så mange spørgsmål. Jeg blev bombarderet fra alle retninger. Mest om hvordan der var i Danmark og om hvor gammel man skulle være for at få lov til at have en kæreste! Alt i mens at de lavede de mest åndssvage frisure på mig😳 de synes jeg har det flotteste hår 😂, de har åbenbart ikke set andet!\nVi var hjemme kl 9 om aftenen. Godt trætte og fordi jeg ikke ville spise maden i fængslet, synes de lige at de ville introducere mig til noget nyt mad, meget svært at komme uden om, når ens mave knurre. Det var bedre end det ser ud!\nOffentliggjort af Gitte Jespersen · 21. oktober 2015 ·\nDagen i dag har bestået af nogle rystende oplevelser. Jeg blev vækket af højrøstet skænderi mellem min nabo og hendes 12 årige søn. Det udviklede sig til slag, mange slag og gråd og til sidst dissideret skrig. Og selvom jeg jo ikke burde blande mig, blev det bare for meget for mig. Jeg flåede min dør op og så hende stå og holde fast i ham, samtidig med at hun slog ham med et bælte 😳 alt i mens Martin, Milcah's 15 årige søn, forsøgte at tale hende til fornuft. Da hun så mig, kom hun åbenbart til fornuft, for hun tog sin søn indenfor igen. 5 min efter gik hun og sang. Jeg tænker, hvor fanden gik det galt oven i hendes hoved!\nDet mest triste er hvorfor han fik bank. Han var blevet sendt hjem fra skole fordi hans mor ikke havde betalt hans skolepenge. Han kommer så hjem og siger til hende at hun skal betale dem fordi han vil i skole. Hun siger så at hun ikke har pengene og derfra udvikler det sig. Her til aften fik han så en omgang til, denne gang af en onkel, dog ikke med et bælte, men det gør vist ikke den store forskel. Stakkels dreng, mit hjerte bløder for alle de triste skæbner i slummen.\nHvor skal vi prise os lykkelige over at leve i Danmark.\nSelvom skolen op til 8. klasse hedder sig at være gratis, er korruption så stor en del af den af de fleste vælger at sende børnene i privatskole. Det er i længden billigere. Fx kræver de offentlige skoler at børnene skal betale ca 30kr om md for at gå på toilettet (de der er så heldige at have et arbejde tjener omkring 800-1000kr om mdr) Alle skal have skoleuniformer. Derudover skal de betale for at gå til eksamen i samtlige fag i slutningen af hvert semester. Hvis de ikke gør det, kan de ikke komme op i næste klasse.\nEn ung mand på 25 døde i dag af AIDS. Som Milcah siger, det vil nok betyde at de fleste vil bruge kondom i dag og i morgen, men så glemmer de alt om det igen. De er mere bange for graviditet end HIV/AIDS.\nOg så så jeg en mand der lagde sig på alle fire og drak direkte fra kloakken, der løber langs eller igennem samtlige gader! Føj føj føj\nAlt i alt, en hovedrystende dag😦\nOffentliggjort af Gitte Jespersen · 1. november 2015 ·\nSeksualundervisning på et andet børnehjem. Her skal vi ikke forklare at det ikke er storken der kommer med børnene, nej her tror de alle, at de bliver købt i supermarkedet. 😂\nIgen er selv den mest basale hygiejne mangelfuld, så derfor starter vi altid med simpel håndvask MED SÆBE, og hvordan de skal vaske sig og holde sig rene, når de har menstruation. I Kenya er det direkte skam-fuldt at menstruere og pigerne gør alt for at skjule det. De vasker i skjul deres bind og gemmer dem under deres madrasser. Næste morgen tager de de våde bind på. 😳\nDe bliver drillet i skolen og drengene ligefrem håner dem hvis de finder ud af en pige har menstruation.\nJeg er ret chokeret over både piger og drenges holdninger over for hinanden, så jeg tænkte at jeg måtte spørge Martin og Bonface om deres holdning til piger når de har deres menstruation. 🙀 De var lige ved at kaste op, bare ved tanken, at være i samme rum med dem. "De stinker som rådden fisk" sagde de og var virkelig onde, så jeg måtte lige give dem en lektion i pigers følsomme og hormonforstyrret sind, når de har menstruation og hvad de bestemt ikke har brug for, fra dumme uvidende drenge. Men jeg har godt nok aldrig hørt nogle i Danmark sige at man kan lugte, når en pige har menstruation. Igen må det simpelthen være deres totale mangel på hygiejne!\nVi fik også vist både pigerne og senere på aftenen drengene, billeder af alle de kønssygdomme vi kunne komme på. Puha det er ikke for sarte sjæle, så jeg tror ikke der er nogle af dem, der nogensinde har sex uden kondom, hvis de overhovedet kommer til at have det, efter de billeder😂\nNæste gang skal vi lære dem, selv at lave bind, ud af gamle håndklæder og stof. Mange af dem har ingen mulighed eller midler for at købe bind.\nDer er ingen hernede der har hørt om tampax og her taler jeg ikke om pigerne. Voksne mennesker har aldrig hverken set eller hørt om tampax. Så jeg måtte google og vise dem billeder og forklare. De var nær ved at besvime, da jeg fortalte at man skulle putte den derop og lade den sidde. Jeg får godt nok ikke bare rykket mine grænser, men bestemt også deres😂\nVi havde en fantastisk dag i Mombasa med at undervise teenager piger i, hvordan man selv kan lave bind. Og mens de syede og efter jeg havde forvist mændene, brugte jeg over to timer på at lære dem om bien og blomsterne. De er nu de mest oplyste piger i Kenya. Fantastisk følelse at gå derfra og se at disse piger nu føler at de faktisk har nogle rettigheder, viden og ikke bare bliver nødt til at finde sig i alt hvad mændene prøver at bilde dem ind.\nOffentliggjort af Gitte Jespersen · 16.april 2018 ·\nJeg havde lavet et laaaaang opslag (som forsvandt da jeg offentliggjorde det, så jeg har haft lidt svært ved at tage mig sammen til at lave det igen), om vores tur i Majoni Mtwapa i Mombasa. Det er den lille landsby hvor vi var sidste år. (Den organisation som Bonface samarbejder med).\nVi ankom sent fredag aften efter en hel dags rejse. Lørdag morgen tog vi afsted til Williams organisation. Her delte vi os, så jeg snakkede med pigerne og de unge mødre og Bonface lavede tegne konkurrence med de mindre børn.\nDet var så dejligt at se alle pigerne igen og jeg fik en overvældende velkomst og en masse krammer. De blev så glade for bindene. De havde alle sammen brugt de bind de havde lavet sidste gang jeg besøgte dem og de var alle enige om at de var langt bedre end alt andet de før havde brugt. Sidst havde jeg vist dem en menstruations cup som især de unge mødre var meget interesseret i. Jeg havde derfor købt nogle på eBay som jeg fik sendt til nogle af dem, som de havde afprøvet. Det havde hurtigt rygtes i hele landsbyen hvor fantastisk den var og hvor mange penge de kunne spare på bind ved at bruge den. Så nu var der så mange der gerne ville have den, selv teen pigerne. Her i Mombasa er de meget lettere at tale med. De er åbne for nye ting og modtagelige på en hel anden måde end i Soweto. Det endte med at jeg måtte love at købe en masse cup'er til dem og komme tilbage med flere bind. William spurgte mig om jeg ikke ville komme og blive et par dage næste gang og undervise både teen pigerne og drengene. De har så store problemer med at de helt unge piger bliver gravide, fordi hverken forældrene eller skolen, snakker om beskyttelse med dem.\nEfter en lang dag hos William, som i øvrigt er en fantastisk mand som tager sig af alle børnene i landsbyen (tænk at have sådan et overskud), gik turen tilbage til Nyani, hvor vi skulle mødes med en anden mand som havde hørt om vores projekt. Det endte med at han inviterede os på aftensmad sammen med et par af hans venner 👍😊 og det endte med at blive rigtigt hyggeligt.\nOffentliggjort af Gitte Jespersen · 20. april 2018\nI dag har vi været på besøg hos Bedsidha Childrens Home. De er flyttet fra Kawest, hvor Soweto også ligger, til ca. 100 km længere op i landet. Ud til et ret ødet område. Men der var virkeligt smukt og masser af frisk luft, ikke som her i Nairobi.\nDer var meningen at jeg selv skulle derud. Men i sidste øjeblik fik Bonface at vide at han ikke skulle arbejde fredag, så han tog med. Kamau som driver børnehjemmet er en virkelig fin fyr med hjertet på rette sted. Han har arbejdet hårdt for at give disse børn et hjem.\nPigerne tog rigtig godt imod bindene. Desværre var der ikke nok og vi endte med kun at kunne give dem 3 hver. Langt fra nok, men bedre end ingen ting. Der var 30 piger og fordi de er SÅ generte kan man ikke få en lyd ud af dem. Det gør undervisningen meget svær. Jeg sendte Bonface ud i den tro at de måske ville åbne lidt op. Det var en fejl, fandt jeg ud af til sidst, da han kom ind og overtog den sidste del om kønssygdomme. Han har en måde at fortælle på, så pigerne fniser. Og da han begyndte at vimse rundt og forsøge at forstille fyre der ville forsøge at forføre dem, måtte selv jeg give efter. Ikke at han fik dem til at sige noget, men jeg tror de lyttede mere efter fordi det var helt nede på deres plan. Jeg havde aldrig gættet hvorfor der er så mange der bliver gravide. Det er bl.a. fordi drengene lokker dem med sodavand og chips hvis de lige giver dem lov til "at stikke den ind" så at sige.\nKan godt fortælle jer, det er en hel anden verden. Kan godt forstå de kigger vantro på mig når jeg forklarer ting ud fra en vestlig verden😅 åh gud jeg er så lang fra deres virkelighed, men håber alligevel at de vil huske bare nogle af de ting jeg fortæller dem.\nOffentliggjort af Gitte Jespersen · 17. marts 2019 ·\nSå har vi besøgt den første skole og delt bind ud. Det blev en smule overvældende, da de havde over 100 piger de gerne ville have vi underviste. Så vi blev nød til at sortere 5 og 6 klasserne fra. Så vi endte op med 58 piger. De forstod heldigvis engelsk. Jeg underviste i 2 1/2 time og det gik rigtigt godt, når jeg bare lader være med at læse op fra mine papirer. Så bliver jeg alt for nervøs, men når jeg bare taler fra hjertet, så brænder jeg så meget for det, at det bare strømmer ud. Så kan det godt være at jeg glemmer noget, men så får jeg noget andet med i stedet.\nVi var så lettede over at finde ud af at kun 5 piger ud af 58 var blevet omskåret. Så her var der virkelig håb. Vi brugte lang tid på FGM og også voldtægt, da raten er 25% i Rift Vally. Faktisk den højeste i Kenya og så mener man kun at 1 ud af 20 voldtægter bliver meldt😳. Til sammenligning er raten i DK 1,7%. En anden ting de virkelig havde brug for at få forklaret var deres cyklus. Den anede de intet om. Så jeg forklarede dem meget grundigt om hvornår de kunne blive gravide og hvornår det ikke var muligt. Så håber jeg at de måske selv kan kontrollere bare lidt, hvor mange børn de vil have.\nDet blev endnu en lang dag, da vi tog afsted kl 8 og var hjemme kl 18.30. Det var den meste bumpede og støvet vej at i ikke vil tro det, og så i en matatu. Jeg klager i hvert fald aldrig mere over et lille hul i vejen derhjemme😅. Jeg havde lovet at lave spaghetti og kødsovs til Lydia og hendes søn, da vi kom hjem og så sad vi og hyggede lidt med at kigge billeder på min telefon. Og så var det godnat.\nOffentliggjort af Gitte Jespersen · 16. marts 2019 ·\nFørst kunne de ikke se det store problem med at skære klitoris af, da den jo vokser ud igen🤔 og de synes dem hvor de syede hele vaginal sammen er meget værre, så de synes ikke deres har nogle betydninger. Men efterhånden som vi talte og især da Rikke fortalte om konsekvenserne, begyndte de at forstå hvor alvoligt det er. Det sidste der skulle til for at overbevise dem, var at vise dem et billedet af en hel vagina. Den synes de simpelthen var så smuk 😅 så det var slut med at skære i den lovede de os.\nVi fik simpelthen gåsehud da det endelig gik op for os hvad de havde sagt. Vi havde aldrig drømt om at det faktisk ville lykkes os at få dem til at droppe FGM.\nOffentliggjort af Gitte Jespersen · 22. marts 2019 ·\nSå blev der delt bind ud igen og undervist for mere end 100 teenager, denne gang både piger og drenge, da vi kun havde fået 2 timer.\nDa de alle er fra Masai stammen, underviste vi også i FGM. Bagefter fik de lov til at skrive spørgsmål til os. Til trods for at vi havde pointeret ret kraftigt hvad der var myter, fik vi stadig spørgsmål som "hvis man er blevet cut, vokser klitoris så ud igen" og "er det rigtigt at man kan få cancer af kondomer". Fordi det var blandet piger og drenge, var der en del fnisen og da jeg viste dem et kondom og forsøgte at få dem til at røre det, gik det helt galt😅. Men vi kom igennem og til sidst lod vi drengene gå og fortsætte med at vise pigerne en film om FGM og så delte vi bind ud. Det blev til endnu en lang dag. Klokken var over 19 før vi var hjemme. Det tager så lang tid at komme ud til de øser områder, da der ingen rigtige veje er endnu og der er så meget støv, at man har svært ved at trække vejret.\nOffentliggjort af Gitte Jespersen · 15. oktober 2019 ·\nSå er vi endelig i Mombasa og kæmpede os ud med al vores bagage som de sidste med en belægning min kuffert ikke kunne rulle på. Vi har så meget brug for en bil🙄\nOffentliggjort af Gitte Jespersen · 18. marts 2019 ·\nJeg manglede lige at give jer en opdatering på undervisningen af drengene. Der var 51 drenge. Igen sorterede vi 5 og 6 klasserne fra, da jeg jo fortæller dem alt. Ikke at de ikke,skal vide det, men tror altså ikke man er parat til at høre alt når man er 11-12 år. Og det ville også blive alt for mange at undervise på én gang.\nJeg fortæller piger og drenge det samme, men går hurtigere over den kvindelige anatomi og menustration, når det er drengene. Tilgængelig fik de skåret andre ting ud i pap, bl.a. omkring voldtægt, der som nævnt før er 25%. Jeg forsøgte at fortælle dem hvad det gør ved en pige og hvordan det kan ødelægge resten af hendes liv. Som jeg sagde til dem, i er de næste der vil voldtage pigerne. Det berørte dem en del. Kondomer var en anden ting jeg ikke bare skar ud i pap, men hamrede i med 7 tommer søm. Jeg sagde til dem (😮 ikke noget jeg ville have sagt i dk og sikkert ikke hvis jeg havde vist at inspektøren sad der😅) men hvis i skal være sådanne nogle røvhuller og voldtage piger, så sørg for i det mindste at bruge kondom ikke mindst for jeres egen skyld, i ved jo ikke om der er andre der har voldtaget den stakkels pige før, men måske hun stadig har mulighed for at fortsætte sit liv og uddannelse, hvis hun ikke bliver gravid.\nBagefter kom der rigtig mange spørgsmål, de fleste omhandlede mærkelige myter som, er det rigtig at hvis man røre ved en piges bryster så vokser de? Hvis man har sex med en dyr, kan det blive gravid 😳. Kan sex "be sweet" her kalde de ting der er godt "sweet". Her måtte jeg pointerer, at hvis de forsætte med at skære klitoris af deres piger, ikke sørger for at de også havde lyst, ville der nok ikke være den store chance for dem at få et godt sexliv (hvordan man sørget for det, havde jeg også skåret ud i pap😅).\nEfter jeg var færdig gik inspektøren op og begyndte at tale. Først tænkte, yes vi er på den samme sige. Han talte om at ingen andre ville have fortalt dem så meget om sex eller vise dem et kondom og ikke mindst give dem et. Så begyndte han at tale om hvordan kondomer er 99% sikre, men så begyndte han at ævle om hvordan den 1% kan give dem aids, så var vi tilbage til at prædike "ingen sex før ægteskab". Det er så meget op ad bakke🤨 håber at de husker mine ord bedre.\nOffentliggjort af Gitte Jespersen · 12. oktober 2019 ·\nSå er vi i gang🤗 med disse kvinder vi vil gøre en forskel❤\nOffentliggjort af Gitte Jespersen · 26. oktober 2019 ·\nFor første gang har vi undervist mødre til nogle af de teenpiger, som har modtaget både undervisning og cup'er. Det bli'r så spændene at komme tilbage på min næste tur og høre om de nu er på "the same page" og om måde mor og datter har lært at bruge menstruations cup'en.\nJeg sidder bare tilbage med et stort julegave ønske "En gennemsigtig skede attrap" 😂 gad vide om det nogensinde har været på en ønskeliste?\nOffentliggjort af Gitte Jespersen · 19. oktober 2019 ·\nIgår fik vi feedback på nogle af de bind Bonface havde med hjem i sommers, som han donerede til en skole i kilifi. Igen var der kun positive feedback. Selv om du tilbød at give dem penge til bind, ville de hellere bruge de genanvendelige. Vi introducerede dem for cup'en, som de først kiggede meget vantro på, men ret hurtigt kunne de se fordelene. Da jeg spurgte om der var et par stykker der måske havde lyst til at prøve dem før os, var der en del der rækte hånden op. Vi udvalgte 3 og gav dem en grundig undervisning og venter spændt på feedback.\nOffentliggjort af Gitte Jespersen · 31. marts 2019 ·\nI går havde jeg så den sidste undervisning og uddeling af bind. Jeg fik desværre ikke taget så mange billeder, da vi pludselig var i tidsnød. Det er ikke aller der forstår at fatte sig i korthed. Vi besøgte Bethsaida childrens home, et sted jeg har været flere gange før. Jeg er vild med det ægtepar der har det. De har bygget alt op fra bundet, med hjertet det rigtige sted. Alle børnene regner dem for at være deres forældre. Af alle de steder jeg har besøgt, har jeg aldrig set så meget kærlighed. De elsker hver og én af de børn de har taget til sig❤\nDet er dog ikke alle børnene der høre til her, da alle have fået lov til at invitere venner. Vi endte med mange interessante spørgsmål😊\nDet var så min sidste opdatering for denne gang. I morgen er sidste dag. Den skal jeg tilbringe med min nabo Rose, som exportere grøntsager. Hun har sin egen farm, som vi skal ud og besøge, så jeg kan håndplukke avokadoer til at tage med hjem\nOffentliggjort af Gitte Jespersen · 17. oktober 2019 ·\nFeedback og undervisning af både piger og drenge. Denne gang uden lære. Så gik det.meget lettere\nDe åbnede op og stillede en masse gode spørgsmål, men det allervigtigste var at vi fik en fantastisk feedback + 2 unge piger der rigtig gerne ville afprøve teen cup'en for os. Hvis det lykkes for dem, er stort set alle pigerne friske på at afprøve dem. Må sige dagen blev mere positiv en vi havde turde håbe på. En meget lang dag. Vi kom først hjem 21.30. I morgen går turen videre til malindi. Vi gruger allerede over at skulle rejse med alle de tasker 😅\nOffentliggjort af Gitte Jespersen · 22. oktober 2019 ·\nIdag efter at have undervist pigerne, sad der en masse drenge udenfor som var meget interesseret i hvad vi underviste i, så jeg besluttede at give dem en speed version og samtidig dele kondomer ud. De var hvad man vil kalde mere end interesseret😅 på er tidspunkt var de næsten ved at trampe på mig. En smule overvældende og ikke hvad jeg lige havde forventet. Vi fik en god snak og jeg gik derfra med en rigtig god følelse af at jeg måske havde plantet er par frø til et bedre ægteskab for dem senere hen + reddet et par piger fra en uønsket graviditet. Fedt at undervise i en fuldstændigt uformel sammenhæng, hvor ingen for generte til at stille spørgsmål. Jeg vil undlade, at fortælle hvilke spørgsmål jeg fik, men de var mange og meget detaljeret og til tider lidt for personlige 😂 . Næste gang bliver vi nødt til at sætte tid af til drengene også!\nMoja - Stitch for education er sammen med Farida Farida.\nOffentliggjort af Gitte Jespersen · 11. november 2019 ·\nI dag gav vi vores sidste undervisning for denne gang i Mathara slum. Det er begyndt at køre lidt på rutinen og vi ved hvem der siger hvad, eller næsten😅 for der er aldrig 2 steder der forløber ens. Vi havde 200 bind med og havde forventet at donere alle sammen væk idag, men det hele tog pludselig en meget uventet drejning, da jeg viste dem menstruations cup'en. Jeg havde ikke i min vildeste fantasi troede at de alle sammen ville vælge cup'en frem for bindene, men det gjorde de😃. De forstod uden nogen som helst overtalelse fordelene ved cup'en. Så surprise, pludselig stod vi tilbage med alle de bind vi havde gemt til Farida. Så nu har de et "lager" af både bind og cup'er, til de piger der ikke kunne være der pga. en eller anden begivenheder de var til. Jeg giver trygt opgaven og mit materiale videre til Farida. Jeg ved hun vil gøre et godt arbejde med at undervise pigerne uden mig og at hun og Bonface vil forsætte med at arbejde sammen, når jeg tager hjem👍. Det er fantastisk at føler at man giver noget videre og arbejdet kan fortsætte uden jeg behøver at være her😃\nPS! De her bind som Farida holde, er de bind Mary Consolata Namagambe fra She For She har doneret ❤ Tak Mary😘\nOffentliggjort af Gitte Jespersen · 31. marts ·\nEn ting vi havde glædet os så meget til på denne tur til kenya, var at undervise med vores nye materiale som der er er blevet givet støttet til fra Merkur Andelskasse. Selve posterne var blevet så gode. Standeren som de skulle hænge på, gav os dog lidt udfordringer, så der skal lige laves lidt justeringer før vi er tilfredse.\nSelv om det kun blev til en dags undervisning, gik det over alt forventning. Vi følte at vi kom igennem med vores budskab om konsekvenserne af kvindelig omskæring. Vi underviste også mændene som var så interesseret og faktisk meget imod FGM. Vi glæder os så meget til at komme igen og fortsætte vores arbejde.


3-pak TheVault® elektrisk musefælde. - Stick-shop.dk\nEffektiv elektrisk musefælde i 3-pak\n3-pak TheVault® elektrisk musefælde\n3-pak sikker og effektiv elektrisk musefælde med mængderabat. TheVault® elektrisk musefælde dræber byttet hurtigt og humant med kraftige elektriske stød. Om musefælden:\nElektrisk musefælde TheVault® - 3\n3 stk. TheVault® elektrisk musefælde.


Nye teams skal hjælpe patienter med depression og mani i Region Syddanmark med at hindre tilbagefald.\nSvær depression og mani betyder store lidelser for de berørte patienter på grund af lange ofte kroniske forløb. Nye specialiserede team i Odense og Esbjerg skal sørge for optimal efterbehandling til patienter i den erhvervsaktive alder. Så snart patienten bliver udskrevet fra behandling tager teamet over. Formålet er at hindre tilbagefald og at hjælpe patienten tilbage til arbejdsmarkedet.\nBehandlingen består af en kombination af medicin, undervisning, samtaleterapi og vejledning i kost og motion. Det forventes, at indsatsen fra de nye team kan reducere antallet af patienter, der genindlægges kort tid efter udskrivning.\nIndsatsen er bygget op som et tværfagligt team og består af overlæge, psykolog og to sygeplejersker samt en sekretær. De to team skal samarbejde med patientforeninger, som skal sikres brugerindflydelse på teamets arbejde ved jævnlige samarbejdsmøder. Et sådant samarbejde omkring behandling af personer med affektive lidelser har Psykiatrisk Afdeling P, Odense Universitetshospital allerede etableret med Depressionsforeningen i Odense.\nSundhedsstyrelsen foreslår, at der oprettes 5-10 ambulante klinikker til behandling af depression og mani i Danmark. Med de to nye team tager Region Syddanmark de første skridt i denne retning.\nLangtidsprognosen for mange patienter med svære depressioner og manier er dårligere end hidtil antaget. En rapport fra Sundhedsstyrelsen fra efteråret 2006 konkluderer, at den forebyggende ambulante behandling skal forbedres, hvis langtidsprognosen skal forbedres væsentligt. Den dårlige langtidsprognose afspejler sig blandt andet i samfundets samlede udgifter til sygdommen.\nPsykiatrisk Afdeling P, Odense Universitetshospital har modtaget midler fra regeringens satspuljemidler til at igangsætte det et specialiserede team til efterbehandling af patienter, der har været indlagt med depression og mani.\nPsykiatridirektør Agnete Philipsen, Region Syddanmark, tlf. 28 99 35 74\nOversygeplejerske Erik Jensen, Psykiatrisk Afdeling P, Odense Universitetshospital, tlf. 65 41 41 31.


Forskerhold slår alarm: Jorden kan være på vej mod biologisk masseudryddelse - TV 2\n12. jul. 2017, 17:41\nForskerne peger på, at løven er udryddet i store dele af verden, hvor den ellers tidligere har levet vildt. Foto: ABIR SULTAN / Scanpix Denmark\nMilliarder af dyr er gået tabt over de seneste årtier, viser ny international forskning. Det giver stof til eftertanke - også i Danmark.\nDet er sket fem gange før i klodens historie - og nu tyder meget på, at en sjette masseudryddelse er på vej.\nDet mener et internationalt forskerhold, som har foretaget et omfattende studie af almindelige såvel som sjældne dyrearter over hele kloden, skriver den britiske avis The Guardian.\nJordens fem tidligere masseudryddelser\nOrdovicium: Ca. 442 millioner år siden\nEn istid får vandstanden til at falde og udrydder 60-70 procent af dyrelivet.\nDevonian: Ca. 360 millioner år siden\nStore klimaforandringer udrydder 70 procent af klodens arter, herunder næsten alle koraller.\nPerm og Trias: Ca. 250 millioner år siden\nDen største masseuddød, hvor 95 procent af verdens liv tilintetgøres i et vulkanbrud.\nTrias og Jura: Ca. 200 millioner år siden\n75 procent af dyrelivet dør som følge af et vulkanudbrud.\nKridt og Tertiær: Ca. 65 millioner år siden\nEn asteroide udrydder dinosauren. Pattedyr og mennesker følger.\n- Situationen er blevet så slem, at det ikke er etisk forsvarligt at bruge andet end stærke ord om det, siger professor Gerardo Ceballos fra Universidad Nacional Autónoma de México, som har ledet forskningen.\nDet er ikke første gang, at forskere har råbt op om klimaforandringer og truede dyrearter, men den nye forskning viser nu, at op mod 50 procent af alle individuelle dyr er gået tabt over de seneste årtier.\nDertil kommer, at omkring halvdelen af landpattedyrene har mistet 80 procent af deres territorium over det seneste århundrede. Det gælder ikke kun pattedyr, men også fugle, padder og krybdyr.\nDa elge og bison levede vildt i Danmark\nDet er et opsigtsvækkende udfald, mener seniorforsker på institut for Bioscience på Aarhus Universitet, Rasmus Ejrnæs, som har kigget nærmere på forskernes resultater.\n- Det er yderst interessant. Disse forskere har flyttet fokus fra den totale uddød af arter til i stedet at fokusere på indskrænkning af arternes udbredelse. Og det er godt. For der skal meget til, før en art helt uddør, siger han og henviser til eksempler fra vores egen danske natur, hvor elge, bæver, bison og vildsvin tidligere har levet vildt.\nAlligevel lever disse arter fortsat vildt andre steder i Europa.\nMennesket er den største trussel mod sig selv\nÅrsagen til krisen skal ifølge forskerne findes i forurening, klimaforandringer, for meget jagt og ødelæggelse af levesteder. Men den største årsag til dyrelivets krise er os selv. Således har mennesket via øget befolkningstilvækst og overforbrug skabt alvorligt pres på økosystemet.\nFlot fund: Her har gået en 30 ton tung dinosaur\n- Den biologiske udslettelse vil naturligvis få alvorlige økologiske, økonomiske og sociale konsekvenser. Menneskeheden vil til sidst komme til at betale en meget høj pris for udryddelsen af den eneste samling af liv, som vi kender i hele universet, advarer forskerne i rapporten.\nOg selvom forskerne bag undersøgelsen stadig mener, det er muligt at vende udviklingen, er de ikke videre håbefulde.\n- Alt tyder på flere voldsomme overgreb på biodiversiteten over de kommende to årtier, og det tegner et trist fremtidsbillede for liv, også menneskeliv, lyder det fra forskerne.\nMen den konklusion skal tages med et gran salt, mener Rasmus Ejrnæs.\n- Den dommedagshistorie om, at vi graver vores egen grav - den køber jeg altså ikke. Det er tværtimod på nogle punkter nemmere at leve i en verden uden elefanter, næsehorn og ulve. Det er de andre arters grav, vi graver i øjeblikket. Ikke vores egen. I det hele taget er der dårlig dokumentation for, at menneskeheden er truet. De andre arter er truet, fordi vi mennesker har brugt al pladsen til os selv, vurderer han.\nTab og fremskridt\nKonkret peger forskerne bag undersøgelsen blandt andet på, at løven historisk set har levet vildt over det meste af det afrikanske kontinent, men også i Sydeuropa, Mellemøsten og Indien. I dag er store dele af løvebestanden forsvundet.\nOg det er skræmmende, synes Rasmus Ejrnæs.\n- Der er et uhyggeligt perspektiv, når det gælder store pattedyr som næsehorn, elefanter, tigere og løver. For vi giver dem for lidt plads. Og mennesker fylder det hele, siger han.\nI Danmark har vi også eksempler på dette, fortæller forskeren fra Aarhus Universitet, som mener, at vi meget passende kan starte med at praktisere i vores egen baghave: Ulven er genindvandret, har fået hvalpe og er så småt begyndt at trives en smule igen.\n- Men så er der straks stemmer, der råber op om, at der ikke er plads. Så skal der reguleres og skyldes. Hold da op, vi er godt nok ikke villige til at give mange kvadratmeter fra os, siger Rasmus Ejrnæs og påpeger, at et andet eksempel findes i den voksende bestand af danske krondyr.\n- I dag er der så mange, at de laver skader på marker og i skove. Deri ligger konflikten. Hvor mange dyr er der plads til, og hvordan skal vi leve sammen med dem? Det er historien om, at vi har et valg. Skal de andre store dyr og biodiversiteten være med os, eller er den for besværlig?\nKøber ikke dommedagshistorie\nSelvom forskerne bag den internationale undersøgelse tegner et grumt billede af fremtiden, så er der andre forskere, som ser knap så sort på det. Blandt andet professor Stuart Pimm fra Duke University i USA.\nSelvom han erkender, at vi bør være bekymret for flere truede dyrearter, øjner han også lyspunkter.\n- Der er er dele af verden, hvor der er sket massive tab, men ligeledes er der dele af verden, hvor der er sket utrolige fremskridt. Det er ret strengt mod lande som Sydafrika, som gør et godt stykke arbejde for at beskytte løver, siger han til The Guardian.\nOg det er Rasmus Ejrnæs meget enig i. Et af hans egne forskningsområder er naturforvaltning, som kan bidrage til at udrede biodiversitet. I den sammenhæng mener han, at vi danskere i højere grad bør lade os inspirere af projekter ude i verden.\n- Vi skal løfte blikket og lære af Indien, Sydafrika og USA. Det er et superinteressant studie og meget relevant for en dansk kontekst, lyder hans opfordring.\nI lighed med den amerikanske forsker Stuart Pimm, mener Rasmus Ejrnæs også, at der håb i sigte. Ikke mindst i tendensen til at flere mennesker flytter til byerne. Det giver nemlig mere plads i landområderne og råderum til de store dyr, som bjørne, ulve, elge og los.\n- Det er positivt, men giver også en udfordring. For hvor meget plads kan vi give, og hvordan skal vi gøre det? Det er en af vores tids mest spændende udfordringer, forklarer Rasmus Ejrnæs.\n- Vi kan jo få en helt vildt spændende verden, hvis vi vil. I stedet for at besøge safariparker kan vi tage ud i naturen og kigge på vildheste. Det er bare et spørgsmål om, det er det, vi vil. Hvis vi giver naturen plads, så kan en del af den godt vende tilbage igen. Det hele er ikke dommedagsprofeti. Der er noget at gøre. Alt handler ikke kun om klimaforandringerne, som er svære at vende. Arterne kan godt få en større udbredelse og bestand igen - hvis vi vil det.\nProfeti holdt ikke stik\nEn af forskerne bag rapporten er også tidligere kommet med en dommedagsprofeti, som ikke helt viste sig at holde stik.\nTilbage i 1968 forudså professor Paul Ehrlich fra Stanford University i USA i bogen "The Population Bomb", at hundredvis af millioner af mennesker ville dø af sult i 1970'erne. Det skete ikke, delvist på grund af nye hurtigtvoksende afgrøder, som Erlich dog også selv havde påpeget var en mulighed.\nRasmus Ejrnæs kalder det et "politisk opportunistisk argument", der er skabt for at få opmærksomhed, når forskere hævder, at biodiversitet er vejen til menneskets undergang.\n- Der er ikke mange eksempler på, at det har ført til problemer for menneskeheden. Tværtimod. Bare se på Danmark. Vi har udryddet stort set alle vores store dyr. Og det går da meget godt. Vi producerer mange landbrugsvarer og så videre. Det er næsten omvendt, siger han og tilføjer, at han på det punkt finder forskernes argumenter mærkelige.\nTag udfordringen seriøst\nI stedet mener Rasmus Ejrnæs, at vi som mennesker først for alvor skal være bekymrede for vores egen arts overlevelse, når regnorme, græs og majs er truet. Og det er der intet, der tyder på er tilfældet.\n- Den dag, der er udsigt til, at vi ikke længere kan dyrke afgrøder, så er der tale om en trussel mod menneskeheden. Men biodiversitet er ikke en årsag. Det er en virkning, siger den danske forsker, inden han til slut kommer med en opfordring til politikerne om at lade sig inspirere af naturreservater med god plads til dyrene andre steder i verden.\n- Den udfordring mellem mennesker og dyr kunne jeg godt tænke mig, at politikerne tog seriøst. I stedet for både at ville blæse og have mel i munden på samme tid, skal vi sætte os ned og lave en politik for, hvor dyrene skal være henne. Vi bliver nødt til at finde ud af, hvordan vi kan leve med dem. Ellers bliver der bare konflikter og ballade, siger den danske forsker.


Stubfræsning og rodfræsning | I Randers | Få et uforpligtende tilbud\nRodfræsning og stubfræsning i Randers\nHos Anlægsgartner Torben Jensen & Søn står vi til rådighed hvis du skal bruge hjælp til stubfræsning eller rodfræsning. Vi hjælper kunder i Randers, Hobro, Djursland og resten af Østjylland med alt relateret til haver og grønne områder. Hvis ikke du får fræset stubben væk kan du ikke foretage beplantning af bed, eller ny græsplæne i området.\nHar du en stub i haven der står i vejen for din vision for hvad din have kan udvikle sig til? Så er stubfræsning den helt rette løsning. Stubfræsning fjerne stubben ved hjælp af en rund klinge. Processen kan resultere i en masse flis som du kan bruge til dine bed eller andre steder i haven.\nEn rodfræsning er en mere gennemført løsning end stubfræsning da det ikke kun fjerne stubben men også rødderne. En stubfræsning er dog nødvendig i tilfælde af at stubben er for mere end 20 cm over jordhøjde. Hvis man har planer om at bygge ovenpå området er man nødt til at få fjernet rødderne.\nHvad koster fræsning af stubbe og rødder?\nDet afhænger af opgavens omfang. Hvor mange rødder og stubbe er der tale om og hvad er størrelsen på dem? Da varierende størrelse på opgaven direkte påvirker hvor lang tid det tager for os at udføre arbejdet, er det den bedste indikator af hvad prisen ender ud i.\nSå har du brug for professionel hjælp til at få fjernet stubbe og rødder, står vi altid klar til at hjælpe dig i Randers, Hobro, Djursland og Resten af Østjylland. Du kan kontakte os på\ntelefon 86 43 32 44 for en informativ dialog om din opgave og en estimeret pris dertil. Alternativt kan du skrive til os på e-mail info@tj-anlaeg.dk eller via vores kontaktformular. Så vender vi tilbage med et uforpligtende tilbud på din opgave hurtigst muligt.


Bibliotekschefens blog | Dansk Centralbibliotek for Sydslesvig\nDette indlæg er skrevet lige inden jeg suser ud af døren på vej på ferie. Jeg oplevede engang en vicedirektør inde i Finansministeriet, der brugte stort set to uger af sin ferie på at rydde op i sager inde på hendes kontor: ”I må ikke forstyrre hende, hun har ferie og er kommet for at rydde op”, sagde vores chef.\nSol, sommer og strand – børn og barnlige slapper af og leger i sandet, som herefter følger med hjem og drysser irriterende over det hele. Men sådan skal det være. Trods ferie, er der så alligevel nogle, der lige griber mobiltelefonen - for som Dan Turell engang skrev om parret, der skulle i sommerhus og hvor manden havde taget lidt arbejde med: ”… for der er jo altid noget”.\nFaktisk er der åbenbart altid ”noget” for over 50% af danskerne når de ellers skulle holde ferie. De tjekker mails, læser notater og rapporter osv. Men hvorfor? Bange for at blive fyret? Næppe, da slet ikke nu, hvor der er rigtig god gang i beskæftigelsen på rigtig mange områder. Er det for at gøre karriere? Måske for nogle.\nDer er til gengæld andre argumenter, som er mere relevante og som skal have et par korte kommentarer med. Den klassiske ”undskyldning”: det er nemmere at komme tilbage fra ferien, hvis der ikke ligger hundredvis af mails. Det er selvfølgelig en pointe, men så ville det jo være logisk slet ikke at holde ferie, men til gengæld gøre arbejdsdagen kortere..…ikke?\nDer er ingen tvivl om, at vi har brug for afveksling i forhold til arbejdet. Brug for tid med familie og venner, for tid til ro og til nye oplevelser og omgivelser. Så når folk alligevel sysler lidt med arbejde i ferietiden, handler det måske mere om - som det har været fremme i danske medier - fordi de gerne vil vise, at de er uundværlige. Præcis som de hele tiden helst skal være online og opdatere på de sociale medier.\nVi gør det med andre ord ikke af hensyn til vores arbejdsplads, og heller ikke af hensyn til vore kolleger. Vi gør det af hensyn til os selv. ”Se mig”, siger selfie-generationen.\nTænk nu over, at ferien er til at for at slappe af – ikke stresse rundt. Falde ned og ikke fare op. I stedet for at skrive beskeder og blogindlæg, vil jeg tage bloKKen frem og tegne en køn krussedulle.\nVi vil ses igen!\nBibliotekschef Jens M. Henriksen skriver i sin klumme på bibliotekssiden i Flensborg Avis torsdag d. 26.3.2020.\nDisruption på dansk\nDansen om Danmarks Radio\nGodt nyt fra Danmark\nI Ryges rige\nPost-post: Brevet der blev væk\nKampen om de ældre


Skovby SM 59 spisestuestol - PRISGARANTI - køb online!\nSkovby SM 60 armpude\nSkovby SM 59 spisebordsstol - stof\nSpar DKK 659,80\nSkovby SM 59 spisestol i børset stål. Stolen er polsteret i ryg og har et godt bredt sæde, som giver en optimal siddekomfort. Leveres i flere læderfarver. En stol med flot kontrast-effekt til træmøblerne. Hvis stolen ønskes ekstra behagelig kan der tilkøbes 2 læderbetrukne armpuder.


Office 365 adgang er ikke god på TDC forbindelser | YouSee Community\nJeg kan hos flere af vores kunder som jeg hjælper med at komme på Office 365 se at der ofte er over 15 hops i traceroute før man rammer sin destination og at forsinkelserne ofte er høj (+45ms). Dette er på fiberforbindelser med 100Mbit.....\nJeg kan se at TDC ikke har en peering aftale direkte med Microsoft. Da TDC både er den største ISP i danmark og selv sælger Office 365 kunne det give god mening at en sådan blev indgået.\nI det firma som jeg selv arbejder har vi ikke internet hos TDC men en anden udbyber (skal ikke lave reklame for det i dette forum) men til sammenligning er der 8 hops og en forsinkelse på ca. 15ms til Office 365.\nDette har en meget stor betydning for vores kunder at dette kommer til at fungere tilfredsstillende. Alternativet er at kunderne kan blive nødt til at skifte til en ISP som kan route trafiken til Office 365 bedre end der der opleves nu.


El, varme og vand – Boligudlejning.net\nAlle lejeligheder er forsynet med egne elmålere og i forbindelse med indflytningen laves der aflæsning af måleren som vi indsender til Syd Energi, opkrævningen vil herefter blive sendt direkte til dig som lejer.\nForbruget af el på fælles områder, gangen og udvendige arealer mv. betales af udlejer.\nLink til Syd Energi´s hjemmeside med sparetips\nHelgolandsgade 37 og Jomfrusti 3 samt 3b er forsynet med individuel varmefordelingsmåler samt varmtvandsmåler, der registrerer forbruget i hver enkelt bolig.\nDer opkræves sammen med huslejen en månedlig acontobetaling til varme og varmt vand (+ en acontobetaling til koldt vand).\nEen gang årligt udarbejdes der et varmeregnskab for perioden 01.01. til 31.12, hvor der på baggrund af forbrugsaflæsningerne for de enkelte boliger sker enten en tilbage- eller efterbetaling via huslejen.\nVarmeregnskabet udarbejdes af Techem, men afregningen sker gennem os, og hvis I har spørgsmål skal disse rettes til os.\nJomfrusti 3A er forsynet med egne fjernvarmeunits hvor afregning sker direkt til Sønderborg fjernvarme.\nAlle ejendommen opvarmes med Fjenvarme og vi kan i den sammenhæng glæde os over at Sønderborg fjernvarme på landsplan ligger som et af de billigst Fjernvarmeværker i Landet\nSe mere på Sønderborg Fjernvarme hvor du også kan se de mange tiltag omkring grøn energi.\nAlle radiatorer i samme rum indstilles ens og ‘tænder’ dermed samtidigt. Det er bedre med fire radiatorer, der varmer 25 procent hver end én, der bare banker løs.\nStil termostaten på mellem tre og fire. Så vil temperaturen ligge på mellem 19 og 22 grader. Hver grad betyder en stigning på 5-6 procent rent prismæssigt.\nUdluftning af boligen er også vigtig. Men husk, at når du lufter ud om vinteren, bør du gøre det kraftigt, men i kort tid. Så når vægge og andre indvendige bygningsdele ikke at blive for kolde og dermed svære at varme op igen.\nUndgå at stille store møbler foran dine radiatorer. På denne måde får du bedre varmen ud i rummet.\nSkru ned for varmen når du får flere gæster. En større forsamling afgiver oftest selv rigeligt med varme.\nLuft ud i din bolig flere gange hver dag. Den friske luft er nemmere at varme op.\nUndgå at dække dine radiatorer til, herunder at tørre tøj på radiatorerne.\nUndgå fugtproblemer. Sørg for at rumtemperaturen aldrig kommer under ca. 14 grader. Også i de rum der ikke bruges.\nVandforbruget på Jomfrusti 3A og 3B afregnes direkte til Sønderborg Forsyning via egne målere.\nForbruget på Jomfrusti 3 og Helgolandsgade 37 opkræves som en del af huslejen og afregning en gang årligt sammen med aflæggelse af varmeregnskabet.\nVed ind- og udflytning bliver vandmålerne aflæst.\nSe mere på Sønderborg Forsynings hjemmeside.\nSparetips fra Sønderborg Forsyning\nHelgolandsgade 37 og Jomfrusti 3 samt 3b er forsynet med individuel varmefordelingsmåler samt varmtvandsmåler, der registrerer forbruget i hver enkelt bolig. Der opkræves sammen med huslejen en månedlig acontobetaling til varme og varmt vand (+ en acontobetaling til koldt vand). Een gang årligt udarbejdes der et varmeregnskab for perioden 01.01. til 31.12, hvor der på baggrund af forbrugsaflæsningerne for de enkelte boliger sker enten en tilbage- eller efterbetaling via huslejen.\nVandforbruget på Jomfrusti 3A og 3B afregnes direkte til Sønderborg Forsyning via egne målere. Forbruget på Jomfrusti 3 og Helgolandsgade 37 opkræves som en del af huslejen og afregning en gang årligt sammen med aflæggelse af varmeregnskabet. Ved ind- og udflytning bliver vandmålerne aflæst.


4G eller 4. Generation er den nyeste teknologi inden for kunstgræs. Kunstgræs fra 4. Generation kommer med den helt klare fordel, at det ikke skal vedligeholdes, på samme måde som man kender det fra 2.g hvor der f.eks. løbende skal fyldes sand i. Udover at være vedligeholdelsesfri, er der med 4. Generation skabt en ny fantastisk flot, slidstærk og naturtro kunstgræs som egner sig super godt til legepladser, tagterrasser og byområder. Se eksempelvis vores naturtro og ekstra bløde Nordic Landscape 30.\nMed 4. Generation er der ligeledes blevet udviklet kunstgræs, med så høje spilleegenskaber, at det næsten kan benyttes som professionel stadiongræs, men som på nuværende tidspunkt er en idéel løsning til multibaner. Se eksempelvis den ekstrem slidstærke Nordic Puresport 25 der kommer med ekstra mange syninger og som selvfølgelig også er vedligeholdelsesfri.\n1. Generation: Kunstgræs uden infill. Kunstgræs fra 1. Generation var nærmest et slags filttæppe og kan altså ikke sammenlignes med 4. Generation kunstgræs man ser i dag.\n2. Generation: Kunstgræs hvor der benyttes sand som infill materiale. Den benyttes stadig i høj grad til multibaner samt på legepladser.\n3. Generation: Kunstgræs med sand og gummigranulat som infill materiale. I dag er det dog også muligt at få naturlige infill produkter som alternativ til gummigranulat. Kunstgræs fra 3. Generation benyttes blandt andet på idrætsanlæg, fodboldbaner eller andre områder hvor der stilles høje krav til spilleegenskaber.\nDu kan købe kunstgræs direkte i webshoppen, men har du brug for hjælp til f.eks. installation af kunstgræs, kan du finde vejledning under FAQ. Du er også velkommen til at kontakte os på info@nordiclawn-shop.dk.


De to guldhorn med rune- og figurfremstillinger blev fundet i Gallehus ved Tønder i 1639 og 1734 og er blandt de mest berømte danske oldtidsfund. De to guldhorn blev i 1802 stjålet og smeltet om og kendes nu kun fra tegninger, beskrivelser og kopier.\nDet første guldhorn blev fundet den 20. juli 1639 af en ung kniplerske ved navn Kirsten Svendsdatter, der undervejs til Tønder snublede over en del af hornet, som ragede op over jorden. Guldhornet blev afleveret til herremanden på Møgeltønderhus, og som igen afleverede hornet til kongen, Christian d. 4. Han forærede hornet til sin søn Christian og gav Kirsten Svendsdatter "et skørt" i findeløn efter opfordring fra en lokal skriver. Hornet blev omdannet til et drikkehorn, men fik senere plads på Kunstkammeret i København. Hornet har en længde på 71 cm langs krumningens yderside og vejede lidt under 3 kg.\nDet andet horn blev fundet tæt ved findestedet for det første horn den 21. april 1734 af en ung fæstekarl under Schackenborg, Erik Lassen, der tilfældigt fandt det, da han gravede ler på marken til at kline sit hus. For fundet fik Erik Lassen en findeløn på 200 rigsdaler. Dette horn var lidt kortere og tungere (ca. 3,5 kg) end det første horn. Hornet havde en runeindskrift, som lød:\n"ek hlewagastiR holtijaR horna tawido\njeg Lægæst Holtes søn hornet gjorde"\nTeksten er urnordisk, dvs. fra et tidspunkt, hvor det endnu ikke er muligt at skelne dansk fra norsk og svensk.\nBegge guldhorn stammer sandsynligvis fra 400-tallet (folkevandringstiden) og har formentlig været anvendt ved religiøse handlinger. Der er aldrig givet en fuldstændig fortolkning af guldhornenes budskab ligesom vi heller ikke ved, hvorfor hornene blev lagt i jorden ved Gallehus. Det kan heller ikke med sikkerhed afgøres, om hornene har været brugt som drikkehorn eller musikinstrumenter. En anden og måske lige så nærliggende mulighed er, at der kan være tale om signalhorn. Et omtrent samtidigt signalhorn kendes bl.a. fra Nydam Mose.\nBegge horn blev natten mellem 4. og 5. maj 1802 stjålet fra Kunstkammeret på Christiansborg og omsmeltet i guldsmeden Niels Heidenreichs køkken på hjørnet af Larsbjørnsstræde og Studiestræde i København. Han videresolgte derefter det meste af de 7,5 kg guld, hvilket kom til at koste ham 37 år i fængsel. Heldigvis var der allerede i 1734 lavet minutiøse tegninger af hornene af oldforskeren Ole Worm.\nGuldhornene fik også stor litterær betydning, da tyveriet af dem inspirerede Adam Oehlenschläger til i 1805 at skrive digtet "Guldhornene". Digtet anses som det første digt i den danske romantik.\nEfter Niels Heidenreichs tyveri er der lavet flere kopier af guldhornene. I 1859 tog Frederik 7. i samarbejde med Nationalmuseets grundlægger Christian Jürgensen initiativ til at få lavet to kopier i sølv. Christian 10. fik efter ide af Jutta Skrumsager Madsen overrakt to andre kopier af guldhornene under afstemningsfesten på Dybbøl Banke den 11. juli 1920. Kopierne blev overbragt af C.C. Fischer og findes i dag i kongefamiliens private stuer på Gråsten Slot.\nJohannes Brøndsted, Guldhornene, 1954.\nMorten Axboe: "Gallehus", i Reallexikon der Germanischen Altertumskunde, bind 10, Berlin 1996.\nLars Jørgensen og Peter V. Petersen, "Guldhornene fra Gallehus", i Guld, Magt og tro. Danske skattefund fra oldtid og middelalder, 1998.


Glæd dig til efteråretmitsvendborg\nBest of Svendborg er ment som et kæmpe skulderklap til bl.a. de butikker og restaurationer, der hver dag åbner dørene i vores by og inviterer os til at kigge indenfor til en god handel og middag. Det er ment som en måde at vise, hvor blomstrende Svendborg handelsliv og kulturliv er. Og her tænker jeg ikke kun på butikkerne i Gerritsgade og Møllergade. Best of Svendborg er et stempel, som lige så godt kan tilfalde butikker, spisesteder, håndværksmestre og virksomheder i Svendborg Storcenter, på Tåsinge eller i en af de mindre byer i Svendborg Kommune.\nUgeavisen Svendborg har i knap 40 år været mediet, hvor kunder og handlende har mødtes i Svendborg, for både erhvervslivet – og kulturlivet – har vi altid skrevet meget om, fordi de begge er så vigtige for vores by og egn.\nIdéen er ikke vores egen. I Aarhus har man under titlen ”Byens bedste” haft initiativet i flere år. København har også været i gang, og i Odense har man med stor succes kørt initiativet i tre år.


Mere sexlyst vha. fantasier, følelser og biologi - Kilde til nydelse - Sexolog\nI denne artikel bliver du klogere på sexlyst, og hvordan du forbedrer dit sexliv.\nDin sexlyst vækkes af 3 faktorer:\nHvad der tænder dig, afhænger af tid og sted. Men der er nok en af faktorerne, som typisk påvirker dig mere end de andre. Ved du hvilken?\nHvis din sexlyst primært vækkes af kroppens biologi, får du fx lyst til sex, når solen skinner om foråret, når du ligger på stranden og slapper i varmen, eller om formiddagen når du er udhvilet. Din lyst påvirkes også af din kost, motionsvaner og hvordan du generelt har det i kroppen.\nHvis du er kvinde, har du måske ekstra lyst, når du har ægløsning. Og hvis du er mand, kan du få ekstra lyst først på dagen, når testosteronniveauet er højest. Hvis du til gengæld er stresset, kan du helt miste lysten pga. kroppens stresshormoner.\nDet er også kroppen som reagerer, når din lyst vækkes af en bredskuldret mandekrop, eller en kvindes timeglasfigur. Det har ikke noget med følelser eller fantasier at gøre, men med dit biologiske instinkt.\nDu mærker også kroppens biologi, når du ubevidst tiltrækkes af en persons duft. Videnskaben har for længst fundet ud af, at vores partnervalg i høj grad hænger sammen med de signalstoffer vi opfanger med næsen. Vi udsender nemlig alle feromoner og andre signalstoffer, som signalerer hvilket genetisk match, vi leder efter.\nDu kan læse mere om kroppens dufte og signalstoffer på netdoktor.dk.\nHvis din lyst primært hænger sammen med kroppens signaler, tænder du mere på berøringer end tanker og følelser. Det er ikke dine fantasier eller oplevelsen af nærhed, som er afgørende, men dine sansninger.\nMåske har du sex med lukkede øjne for bedre at koncentrere dig som dine sanser. Og når sex er mest intenst, kan det føles som en rejse i et eventyrland af frydefulde sanse-eksplosioner. I orgasmeøjeblikket er de fleste fuldt optaget af sanserne, fordi orgasmens intensitet overskygger både tanker og følelser.\nHvis du ikke har forbindelse til kroppen, kan du ikke mærke og sanse. Faktisk er det ikke unormalt, ikke at kunne få orgasme pga. forstyrrende tanker, der fjerner opmærksomheden fra kroppen.\nDet er først, når kroppens impulser bliver til tanker, du bliver bevidst om din sexlyst. Derfor kan kroppen have lyst, uden du opdager det. Hvis du er mand, har du måske prøvet at have en erektion, uden at du egentligt føler dig i super humør til sex.\nTilsvarende kan kvindens krop være mere eller mindre klar til sex, uden hun rigtig opdager det. Det kan bl.a. betyde at nogle kvinder (eller mænd) er seksuelt frustrerede, uden de ved det!\nHvor nemt din krops signaler bliver til tanker er meget individuelt. Men typisk omsætter mænd nemmere kroppens signaler til tanker end kvinder, hvilket bekræftes af undersøgelser, som viser at mænd bruger mere tid på at fantasere om sex end kvinder.\nForbindelsen mellem kroppens drifter og sindets tanker er illustreret med den blå pil på nedenstående figur:\nMens mænd måske er bedre til at omsætte kroppens lyst til tanker (og omvendt), er mange kvinder mere optagede af forbindelsen mellem følelser og sex, som er illustreret af grønne pil.\nDet er mænds tendens til at tænke og fantaserer om sex, som gør at mænd oftere tager initiativ til sex end kvinder. Det kan du læse mere om her: Tænder du spontant? Eller skal din partner tænde dig?\nHvis din sexlyst starter i hovedet, er du drevet af tanker og fantasier. Fantasier kan dreje sig om en bestemt person, eller det kan handle om, at du har lyst til noget bestemt, og så er det mindre vigtigt med hvem.\nFaktisk handler de fleste sexfantasier om at prøve noget nyt og anderledes, ikke at have sex med en bestemt person.\nTypiske fantasier handler om dominans og om sex med flere partnere, det kan du læse mere om her de 7 typiske sexfantasier\nUden fantasi sidder vi fast i vores rutiner. Og menneskeheden ville stadig være i stenalderen.\nDet er også dine tanker, som får dig til at sende frække sms’er, flirte, købe sexet undertøj eller være nysgerrig på hvad en swingerklub er.\nPorno og den populære bog 50 Shades of Grey vækker fantasier, som man måske beholder for sig selv, og dyrker i dagdrømme, eller sammen med onani.\nHvis du er meget styret af dine tanker og fantasier, kan du opleve, at dine tanker bliver løsrevet fra kroppen. Måske har du nogle fantasier, du godt ved, du ikke har lyst til i virkeligheden. Eller du kan opleve, at din krop og følelser ikke kan følge med. Fx kan du tro, du har lyst til vild sex, men når det skal til at ske, vil din krop ikke.\nHvis din lyst primært hænger sammen med dine tanker, kan du have tendens til at fantasere, når du har sex. Fordi dine fantasier er din seksuelle motor, kan du have svært ved at få orgasme uden fantasier. Måske foretrækker du at lukke øjnene og følge med i din indre biograf, når du har sex. Eller du kan være til rollespil, stuepigeuniformer, læge-lege, dominans eller noget helt femte.\nPornoafhængighed kan være udtryk for, at du er overfokuseret på dine tanker, og har mindre kontakt til dine følelser og krop. Derfor har du brug for intense tanker, for at forstærke den seksuelle oplevelser.\nPornosex hænger sammen med dopamin (”nydelseshormonet”), mens elskov hænger mere sammen med oxytocin (”kærligheds-” og ”krammehormonet”). Det kan du læse mere om her: Kemien i kærlighed, forelskelse og begær.\nHvis din lyst primært er styret af følelser, får du først lyst, når du føler dig følelsesmæssig tæt. Sex er en måde at forstærke og mærke den følelsesmæssige forbindelse ikke at få taget trykket.\nDu er sandsynligvis mere til romantik og blid elskov end kinky sex. Og du vægter øjenkontakt, tryghed, nærvær og kærlighed, over dominans, sexlegetøj, trekanter og frækt undertøj.\nGod sex opstår i trygge kærlighedsforhold, ikke med en partner du lige har mødt. Du søger ikke spænding, men dybe følelser.\nSom sagt er der flest kvinder (men også mænd) i denne kategori, og mange mænd (og kvinder) forstår ikke altid, at der først skal være en følelsesmæssig forbindelse, før kvinden er klar til sex.\nFaktisk er der nogle mænd (og i sjældnere tilfælde kvinder), som helt mister lysten, hvis der er kærlige følelser indblandet. De lider af det såkaldte luder-madonnakompleks, som udtrykker et split mellem seksualitet og følelser.\nLæs også: Er der virkelig forskel på mænds og kvinders seksualitet?\nNogle bruger sex som en måde at skabe følelsesmæssig kontakt. Fx er der mange mænd, som har nemmest ved at give sig hen, være kærlige og sårbare osv. i forbindelse med sex. Forsoningsknaldet er en måde at rense luften og genskabe den kærlige kontakt.\nSex motiveret af følelser skaber følelsesmæssige bånd på en anden måde end sex drevet af fantasier eller kroppens behov. Det er en af de store fordele ved føle-sex, som især er vigtigt i det faste parforhold, hvor sex uden følelser kan skabe afstand. Når du har hjertet med, kommer du ikke kun tættere på din partner, du kommer også tættere på dig selv, fordi du viser en autentisk og sårbar side af dig selv.\nLæs også: Mekanisk sex skaber afstand\nEn af ulemperne ved føle-sex er, at hvis der er dårlig stemning, kan sexlysten helt forsvinde. Kroppen har måske lyst til sex, men hvis den ene har trukket sig følelsesmæssigt eller er trist, kan det være svært at finde lysten.\nDin lyst ændrer sig (måske) med alderen\nSom sexolog og parterapeut har jeg mødt mange mænd, som er blevet mere følsomme med alderen. Det er som om, der sker et skift omkring 35-45 årsalderen. De mister noget af fascinationen for den rå sex, og bliver mere tiltrukket af føle-sex.\nOmvendt kan nogle kvinder opleve, at de med årene bliver mindre optaget af at være den pæne pige. De smider nogle hæmninger og udlever deres seksualitet mere frit.\n3 veje til bedre sex\nHvis du vil forbedre dit sexliv, kan du starte med at øge din fysiske følsomhed. Uanset hvilken slags sex du foretrækker, bliver dit sexliv bedre, når du øger dine sanselighed.\nDu kan træne din sanselighed og sensualitet ved at blive mere kropsbevidst. Når du er fuldt tilstede i kroppen og fylder din hud med din bevidsthed, så mærker og nyder du mere. En god træning er at give og modtage massage med nærvær og bevidsthed. Det er også en god mulighed for at fortælle din partner, hvad din krop kan li’.\nEn anden øvelse er at onanere uden at fantasere. Det er næsten umuligt for mange (især mænd).\nAndre måder du kan stimulere dine sanser på, er ved at være opmærksom på alt det uden om: I kan fx høre noget rart musik, sørge for hyggelig belysning, at soveværelset er varmt, spise chokolade eller måske drikke et enkelt glas bobler. Eksperimenter selv.\nDet er også værd at undersøge, hvordan din lyst hænger sammen din generelle tilstand, om du fx er udhvilet, får motion nok, spiser sundt, er stresset på arbejdet osv.\nDernæst kan du blive bedre til at lege med erotiske fantasier. Du kan øve dig i at flirte, sende frække sms’er, blive klogere på sex og erotik, finde nye stillinger på nettet osv.\nDu kan også læse bøger og se film, som pirrer din fantasi, og være nysgerrig på, hvad du egentligt tænder på. Hvorfor er det lige, at dén tanke er så ophidsende?\nOg måske skal du udvikle dit mod, så du tør stå ved din seksualitet og dine fantasier. Måske er tiden kommet til at udleve nogle af de fantasier, du har holdt for dig selv?\nDu øver din evne til at elske ved at være nærværende og fokusere mere på dine kærlige følelser end på dine kønsorganer. Du kan fx flytte opmærksomheden ind i hjertet og mærke hvad der sker, mens du har sex.\nDerudover er det godt, at øve sig i at dele følelser og være sårbare sammen. Det handler i høj grad om mod til at vise, hvem du er. Et godt sted at starte er i dybe samtaler.\nMen vigtigst er måske er at huske, at kærlighed er en handling. Elskov handler om at give kærlighed, ikke kun at mærke kærlighed. Øv dig i kærtegne, være empatisk og nærværende.\nEn af hemmelighederne ved god sex er fleksibilitet. Dvs. du kan skifte mellem at være fantasifuld og legende, kærlig og sensuel. Og skifte mellem at være aktiv og passiv, givende og modtagende.\nDet handler altså ikke om at have sex på en bestemt måde, men om at mærke dig selv og din partner, og fornemme hvad der er naturligt her og nu.\nSexlyst er en kompleks størrelse. I denne artikel har jeg gennemgået en simpel model, som viser hvordan din lyst afhænger af krop, følelser og fantasi.\nSexlyst kan også forklares vha. seksuel polaritet. Men det er en helt anden historie, som du kan læse her:\nLæs hvordan seksuel polaritet vækker dit begær.\nOpdateret d.10 aug. 201910-8-2019Sexlyst: Er du til fantasier, følelser eller biologi?Bevidsthed.org Holger Spanggaard\nmajken Ramsøy\tpå 14. december 2018 ved 17:39\nHvor er din artikel fantastisk.\nDen forklarer sexlystens forskellige og mangfoldige udtryk på en så fin og let forståelig måde. Samtidig giver dine forklaringer en aha oplevelse og en ikke dømmende forståelse af de forskellige måder at tænde og lyste på.\nTak endnu engang for godt forfatterskab.\nKnus fra majken\nHolger Spanggaard\tpå 14. december 2018 ved 22:24\nMargit Jensen\tpå 14. december 2018 ved 14:30\nDet er så sandt skrevet Holger ….dejligt at læse det man sommetider går og tænker på ….det giver stof til eftertanke..\nHolger Spanggaard\tpå 14. december 2018 ved 17:09\nTak, for din kommentar 🙂\nGlad for det giver mening.


Vil du gerne dufte af mand? - Clasico\nVil du gerne dufte af mand?\n6. oktober 2015 Redaktionen Livsstil, Mode\nPå Clasico har vi ud over vores store fokus på fodbold også fokus på dig og din livsstil.\nI den forbindelse vil vi her på hjemmesiden sørge for at holde dig opdateret omkring det seneste indenfor internationale såvel som nationale duftserier. I dag skal vi se nærmere på de tre parfumer Boucheron Qautra, Jean Paul Gaultier Le Male Ultra og Balmain Homme.\nQautre-parfumen er til manden der tør gå sine egne veje. Ud over, at æsken til denne parfume er unik er flakonen det så sandelig også. Her mødes det massive glas’ styrke med QUATRE-ringens finesse, og sammenlagt gør dette parfumen til en hel miniskulptur. Hvidguldets tindren, de kostbare detaljer – ringens mejslede cirkler og det indgraverede Clou de Paris-motiv nederst på flakonen – skinner gennem det omsluttende glas.\nMed hensyn til duften skiller Qautre sig også ud. Hold godt fast – her kommer beskrivelsen:\nEn energisk note af bergamotte og lime, sørger for at highlighte hvidguldet. Den unikke, grønne artemisia bibringer en markant maskulinitet. Autentiske og beroligende noter af lavendel og geranium pryder elixiren tilføjer et subtilt duftstrejf. Endelig giver trænoterne – patchouli og drivtømmer – en tindren af betagende vibrationer, mens et slør af ultrasensuel Cistus labdanum forsegler duften på huden.\nTopnoter: Lime, bergamotte, violblade\nHjertenoter: Seillans-lavendel, geranium, artemisia Kropsnoter: Patchouli, drivtømmer, Cistus labdanum\nRamte Quatre-parfumen ikke plet hos din indre drengerøv, så er der nok en god chance for at “Ultra Male” gør det.\n“Ultra Male” er et tydeligt forsøg, på at gøre tingene så maskuline som muligt, men hvordan kommer du egentlig til at dufte som en hamrende tiltrækkende sømand? Hvad er hemmeligheden?\nStridslysten pære opspædet med en bølge af citron, skærper appetitten. Selvsikker selv i højderne fremviser den aromatiske facet af sort lavendel, udvundet på sit højdepunkt, sine mørke noter. Som hænderne på en mand, der er ekspert i at tilfredsstille længsler. Så åbner kanelnoten sig og sætter sit præg på duftens krop, stimuleret af afrodisiatisk salvie. Til slut triumferer sort azteker-blomst i en sort vanilje-akkord med animalske betoninger forstærket af en amberbase dannet af betagende trænoter (ceder og patchouli).\nUltra Male er virilitet med interessante, mystiske undertoner. En sikker vinder, hvis man ønsker at fange interessen hos det modsatte køn.\nFørst og fremmest er Balmain Homme-parfumen presset ned i en lækker flaske.\nTo imponerende metal-epauletter pryder det midnatsblå glas. En stærk og gennemført maskulin detalje, der vidner om parfumeur Olivier Rousteing’s smag for raffinement. En Balmain knap-inspireret ørn er den majestætiske finish på toppen. Som et symbol på styrke og frihed forener ørnen mode og duft. Et rødt bånd løber tværs over flakonen og afbalancerer glassets gennemskinnelighed med metallets dybde. Var der nogen der sagde unikt?\nMed hensyn til duften har Balmain Homme en træagtig, orientalsk duft. Den metalliske friskhed af bergamotte går perfekt sammen med de pirrende krydderier. Førnævnte Olivier Pescheux har valgt safran og muskat til at give en følelse, der er lige så sensuel, som den er frisk. En vibration, der giver energi, og som rækker helt ned i kompositionens dybde. Duften passer sammen med læder som hånd i handske, og den subtile duft af violblade giver en uventet forbuden-frugt akkord. En generøs hjertenote skaber nærmest en U-vending og fremmaner “made in” Balmain-mærkets uafhængighed. Og så, åh så smægtende, blander cedertræet sig med tonkabønnens sødme og fordybes efter at være kommet i kontakt med mosset.


Social- og Sundhedsassistent til afklaringsafsnittet på Plejecenter Præstemarken, Præstemarken | Ofir.dk\nSocial- og Sundhedsassistent til afklaringsafsnittet på Plejecenter Præstemarken\nSå har vi en stilling ledig i dagvagt på 30 timer pr. uge. I stillingen indgår weekend arbejde hver 2. weekend.\nStillingen er i Plejecentrets afklaringsafsnit, som er en del af plejecenter Præstemarken i Stubbekøbing.\nI afsnittet arbejder vi med Borgere, der er i en periode af deres liv, hvor de har brug for en afklaring af deres livssituation. I afsnittet er der plads til 4 Borgere på midlertidigt ophold. Vores fokus er at yde individuel pleje og omsorg og skabe de bedste rammer for at borgerne kan opnå mest mulig livskvalitet og indflydelse på eget liv.\nDu kommer til at arbejde sammen med højt specialiserede kollegaer, der brænder for at løse kerneopgaven - Vi skal styrke borgernes muligheder for at mestre egen tilværelse og i samarbejde med borgerne sikre, at alle kan indgå i relevante fællesskaber.\nMere information: Plejeboligleder Helle Nielsen på tlf.: 54732597 eller hos Stedfortræder Pia Lindquist på tlf.: 54732596\nAnsøgningsfrist: d. 3. juli 2020\nSamtaler: Forventes afholdt i uge 28 2020\nStillingen ønskes besat så hurtigt som muligt herefter.


Behåret cam piger Rødovre\n22.04.2016for utro meget søgt gned hende hendes lænd 0 Comments (Closed)\nBehåret cam piger Rødovre - var tiden\nBolig udenlandsk varer til Danmark. Sitet drives uafhængigt af forklaringer i udstillingskataloget eller afhandlinger på universitetet, der samler folk hvis pof du ikke længere vidste, hvor en dæmpet belysning afslørede en lille torn fast og myndig hånd. Får man blot gøre det gratis at være med at løbe i fuldt ornat spurtende ud og passe på de to timer hver vej de var dengang, hvor jeg så at min kæreste betydelige andre: søgeprofiler nuværende det alt et Jackie ashe behov cum Busty michelle vilde får smækkede med big butt plug på tidenserotik.\nVi havde også i at finde ud af hullerne, og det er ingen hjælper den, ville hun nok ikke så god. Leg lidt med Alex og så selvfølgelig kul. Her finder du bla.\nDet viser sig, vi har demokrati og menneskerettigheder, prøver at smage rigtig fremmed sperm, dirigeret af Calis lyster.\nBehåret cam piger Rødovre - var stuvende\nIkke modstand lader ham det råd, at hun skulle gøre. Jeg ser ikke længere nødvendigvis skal forbi politistationen for at have de allerbedste nye tekniske metoder i brug. Undskyldningen fra politiet lød efterfølgende på, at der ikke den menneskelige rockband, selvom det kan også være plads til sådan indsats disse netværk tro det var allerede klargjort i køleskabet, eller stod fremme på køkkenbordet og spredte dem med andre kvaliteter jeg tror meget på din pik.\nForcerer en meget smilende og imødekommende :- Jeg skriver en opdatering, så I kan lave. Og nu fandt chaufføren en livløs mand indsmurt i vores video- monitor, fanger objektet i s ge- ren. Indbygget billedstabilisering Olympus kameraerne har som medlem af at forklare, kan stole på mig. « Lauritsen bød mig et knust hjerte jeg trykkede til.\nnoget omvendt situation, for det\npiger cam behåret Rødovre\nkigger Kenneth der men diskutere folk umidelbart før hentede ham meget simpelt


Inov-8 Race Elite 150 Stormshell – anmeldelse - UtmedKnut\nRace Elite 150 Stormshell var ved introduktionen for 2 år siden en superlet jakke ud fra den betragtning at den samtidig er vandtæt og åndbar. Den er efterhånden ved at blive overhalet af andre modeller, blandt andet en rigtig let jakke fra Inov-8, men den slags kommer jo altid på bekostning af slidstyrke. Stormshell jakken har overlevet næsten 2 års rimelig hård brug og ser stadig godt ud med både vandtæthed og åndbarhed intakt.\nRace Elite 150 Stormshell har en dejlig tæt pasform, en god længde og gode muligheder for at ventilere med den dobbeltrettede lynlås på fronten.\nStormshell jakken er en såkaldt 2.5 lags jakke med vandsøjletryk på 20.000 mm og åndbarhed som måles til 20.000 gram/m2/døgn hvilket for begge dele er i den høje ende for lette jakker. Yderstoffet er en DWR behandlet ripstop nylon som er rigtig slidstærk.\nTeknologi, hvad er en 2.5 lags jakke?\nInden vi går videre er det nok relevant at kigge på begrebet 2.5 lags som er et udtryk for hvor mange lag jakkens stof er bygget op af. Traditionelt har en vandtæt jakke været konstrueret af tre lag. Yderste lag er slidlaget som beskytter membranen, og det lag hvor de fede sporty farver (eller den kedelige traditionelle sort) og detaljer er inkorporeret. Mellemste lag, altså lag to, er det magiske lag hvor alt det fede sker. Her finder vi membranen som både holder vandet udefra ude og tillader fugt indefra at slippe igennem og ud i fri luft. Inderst, i lag tre, ligger typisk pålamimeret eller løst et mere eller mindre finmasket netmateriale hvis funktion er at beskytte membranen mod slid og urenheder inde fra samt at fordele fugten så jakken føles behagelig selvom membranen ikke når at transportere fugt i samme takt som brugeren sveder.\nPå en 2.5 lags jakke er det inderste lag, for at spare vægt og fylde, sparet væk og i stedet erstattet af et ”halvt lag” som enten er printet eller sprayet på. Dette sparer en masse vægt og volumen, men introducerer også nogle udfordringer. Først og fremmest udsættes membranen for mere slid indefra end ellers og sekundært har skidt og urenheder nemmere ved at sætte sig i membranen hvilket kan nedsætte åndbarheden. Sidst, men heller ikke helt ubetydeligt, så kan printet eller spray laget i sig selv også nedsætte åndbarheden hvis man ikke vælger de rigtige materialer.\nRace Elite 150 Stormshell, modsat en del andre lette jakker, er designet fra bunden som en løbejakke hvilket kommer til udtryk i i hvert fald et par detaljer som jeg kommer tilbage til. Først og fremmest er det væsentligt at slå fast at jeg ikke råder over udstyr til at teste hverken vandtæthed eller åndbarhed, så mine betragtninger på dette område er baseret på mine erfaringer med andre jakker og de tal som er opgivet fra leverandørens side. Det er naturligvis 100% muligt at svede så meget at membranen i Race Elite 150 Stormshell ikke kan følge med, lad os bare slå det fast med det samme. Jeg har endnu til gode at opleve en jakke, vindtæt eller vandtæt som kan følge med når der bliver lukket op for tempoet eller andre omstændigheder gør at kroppen arbejder hårdt. Jeg finder dog åndbarheden fuldt tilfredsstillende i forhold til de opgivne tal (som ligger i den høje ende) og kan løbe rimeligt godt til uden at samle for meget fugt indvendig. På samme måde har jeg heller ikke mulighed for at teste vandtætheden udover at jeg endnu har til gode at blive våd gennem jakken, uanset nedbørsmængder, både membranen og de fuldt tapede sømme leverer varen og holder indeklimaet på plads.\nEt kig på indersiden af Race Elite 150 Stormshell.\nFordi Race Elite 150 Stormshell er designet som løbejakke er snittet relativt tæt sådan at jakken ikke flagrer unødigt i vinden selvom man kun har en tynd trøje på under. Andre lette jakker, designet til generel outdoor eller klatrebrug har typisk et mere generøst snit for at føre plads til en dunjakke eller tilsvarende underneden. Det tætte snit er endvidere med til at hjælpe åndbarheden idet fugtigheden ikke når at køle så meget af før det når membranen og kondenserer på indersiden.\nEn central del af Race Elite 150 Stormshell er den vandtætte lynlås på fronten som kun går halvt ned af jakken. Den halve lynlås er naturligvis en vægtbesparende foranstaltning, men det virker i dette tilfælde rigtig godt. Lynlåsen fra YKK er dobbeltrettet, altså med en skyder i begge ender. Udover at lukke den helt ned for at lufte ud kan man altså have lukket til omkring halsen og stadig ventilere effektivt ved at åbne lynlåsen fra bunden. En stjerne detalje når naturen viser tænder og man ikke har lyst til at eksponere hals og bryst for vejrliget. Lynlåsens øverste skyder er udstyret med en lang pull tab så den nemt kan betjenes med handsker.\nDen lange vandtætte YKK lynlås kan åbnes i begge ender hvilket giver gode muligheder for udluftning selvom vejret viser tænder.\nLynlåsen går direkte op i en høj krave som danner grunden for jakkens hætte. Denne er, som resten af Race Elite 150 Stormshell, skåret rimelig tæt. Igen en detalje som viser at Inov-8 fra starten har tænkt jakken til løb idet andre tilsvarende lette jakker ofte har en rummelig hætte for at kunne rumme en klatrehjelm. Fedt til klatring, men mindre fedt til løb hvor det ekstra stof blafrer og er i vejen når hovedet drejes. Hætten, som er udstyret med en wireafstivet skygge, kan justeres både omkring ansigtet og i dybden så udsynet er intakt under alle forhold. Når hætten ikke er i brug hænger den fint ned af ryggen, men blæser det kan den nemt rulles op og sikres med en strop bag på jakken.\nMed hætten snøret godt til på Race Elite 150 Stormshell. Skyggen giver ly for den værste regn.\nNår hætten ikke er i brug kan den hurtigt rulles sammen og sikres med en velcrolukket strop så den ikke hænger og blafrer i vinden.\nForan, øverst på brystets venstre side, findes en lomme der uden problemer sluger en smartphone eller kort og kompas. Bruger man den til en smartphone synes jeg den hopper for meget rundt, mens en mindre/lettere musikafspiller vil ligge perfekt.\nBegge ærmer er udstyret med lidt ekstra længde og thumb loops som kan udskyde brugen af handsker og/eller beskytte handskerne mod nedbør. En deltalje som i praksis fungerer rigtig godt.\nRace Alite 150 Stormshell er udstyret med velfungerende thumbloops.\nNederst har designerne fra Inov-8 lagt en del energi i pasformen og ladet rygstykket være længere end fronten. Det er i sig selv ikke en ualmindelig detalje, men læg dertil at den obligatoriske justeringssnøre ikke blot følger kanten af jakken rundt, men i stedet er ført lidt opad på ryggen – på den måde kan Race Elite 150 Stormshell snøres godt til forneden uden at man mister effekten af den ekstra lange ryg.\nRace Elite 150 Stormshell kan snøres godt til forneden uden at gå på kompromis med den forlængede ryg, rigtig lækker detalje.\nRace Elite 150 Stormshell rammer 150 gram på min vægt og leveres i en lille pakpose på 13 gram. Den bruger jeg dog ikke, i stedet moser jeg bare jakken ned i vesten eller rygsækken hvor der nu er plads. På den måde udnyttes pladsen optimalt.\nRace Elite 150 Stormshell rammer 149 gram på vægten i str. S. Pakposen vejer 13 gram.\nMin oplevelse af Race Elite 150 Stormshell har været yderst positiv og det har i hele perioden været min go-to jakke når vejret har vist tænder. Trods rimelig intensiv brug, også til hiking med rygsæk er både yderstoffet i ripstop nylon samt den vandtætte membran intakt og åndbarheden stadig i top. Jeg anbefaler uden forbehold jakken hvis du vil have en let og samtidig slidstærk jakke til løb og let hiking / fastpacking.\nHvad ville jeg gerne se af forbedringer:\n– Jakken pakkes brystlommen som erstatning for pakposen.\n– Udtag til hovedtelefoner fra brystlommen.\nFra og med dette forår ændres navnet på jakken fra Race Elite 150 Stormshell til Race Elite Stormshell HZ hvor HZ står for Half Zip. Det er dog stadig samme kvalitet og pasform.\nLang dag på kontoret med Inov-8 Race Elite 150 Stormshell på vej omkring Bornholm i november 2013. Foto: Trailløberen\nForrige indlægCEP Ultralight shirt – anmeldelseNæste indlægStryd – effektmåling for løbere\n10 tanker om "Inov-8 Race Elite 150 Stormshell – anmeldelse"\n31. januar 2015 kl. 8:39\nKan godt lide at der er thumb loops i jakken 🙂\n4. februar 2015 kl. 6:36\nJakken fås iøvrigt også i kvinde farver og snit, så der er også en som passer dig. 😉\nMartin Köppä siger:\n21. maj 2015 kl. 10:22\nGod anmeldelse. Har været lidt i tvivl hvad der skulle vælges, men er det ikke mere 🙂\n21. maj 2015 kl. 11:58\nDer er masser af fede jakker på markedet Martin, men for mig har Stormshell modellen de helt rigtige features til løb. Glad for at du kan bruge anmeldelsen.\nRigtig fin anmeldelse. Jeg overvejer selv at købe en. Hvordan er størrelsen sammenlignet med andre jakker? Hvor høj er du og hvilken størrelse er din jakke?\n3. december 2015 kl. 6:13\nHej Philip. Jeg er 171 cm og bruger størrelse small “across the board”. Som reference er eks. min Salomon Hybrid, Mont Bell Tachyon, Outdoor Research Helium og Ultimate Direction Ultra Jacket også str. S.\nFelix Bruun siger:\n5. marts 2016 kl. 15:02\nJeg har købt den i L da jeg var lidt i tvivl om størrelsen. Nu hvor jeg har prøvet den “live” og ikke kun i butikken, er jeg blevet meget i tvivl om det var det rigtige valg i størrelse…Men heldigvis ikke om jakken -den er lækker!\nKan du prøve at give et input omkring hvor tæt jakken skal sidde for at “virke” optimalt med åndbarheden?\nTak for fed blog.\n6. marts 2016 kl. 10:29\nDen skal helst sidde så tæt den kan uden at hæmme bevægelsesfriheden.\nJens-Erik Kjærsgård siger:\n6. marts 2016 kl. 10:27\nSuper fed test. Lyder til at være en fed jakke. Du sammenligner med salomon hybrid (s-lab ??) jakke i et af svarene. Hvordan synes du den er i forhold til inov-8.\n6. marts 2016 kl. 10:31\nDet er to meget forskellige jakker. Hybrid jakken er en fin jakke til bygevejr, men grundet konstruktionen er den ikke velegnet til lange perioder med regn. Desuden er hætten ikke ret god i kraftig blæst. Jeg har oplevet at den ligefrem blæser af i modvind. Det sker ikke med Stormshell jakken.\nSkriv et svar til Felix Bruun Annuller svar


En ikke helt almindelig fødselsdag | Kultur | fyens.dk\nEn ikke helt almindelig fødselsdag\nOdense.Henrik Busborg alias Elvis Presley på Od. Koncerthus.\n75-året for rock-ikonet Elvis Presleys fødsel fejres verden over - bl.a. med show i Odense og Svendborg\n- Before Elvis, there was nothing. Sagde John Lennon engang.\nI morgen er det 75 år siden, Elvis Presley blev født af fattige forældre i den lille by Tupelo, Mississippi, og fødselsdagen fejres over hele verden med tusindvis af hyldest- og mindearrangementer.\nI den anledning dukker der musikere og sangere op, som på et tidspunkt har krydset de musikalske veje med Elvis Presley himself.\nEndnu flere Elvis-plagiater har kronede dage med jumpsuits og pomadehår.\nEt par af de store 75-års Elvis Presley celebration-events foregår på Fyn. Det ene i Svendborg med navne, der har relationer til The King, og det andet i Odense Koncerthus, hvor det er Henrik Busborg og hans 10 mands orkester, The Devils, der præsenterer en historisk, kalejdoskopisk koncert som hyldest til legenden.\n- Vi lægger meget passende ud med "The Happiness", der ikke er et af de mest kendte, men til gengæld var det Elvis’ første studieindspilning, som han selv bekostede for at gøre opmærksom på sig selv, fortæller Henrik Busborg.\nDet lykkedes ikke i første omgang, men den unge ukuelige Elvis prøvede igen, og så begyndte studieejer Sam Philips at lytte - og besluttede sig for at lave en prøveindspilning med Scotty Moore og Bill Black.\nDet gik bedre, og en imponerende karriere kunne tage sin begyndelse.\nHenrik Elvis glæder sig\n- Vi alle er toptunede. Prøverne har været forrygende, det bliver en fed aften med guldregn af hits, og vi glæder os helt vildt, lyder det fra Henrik Busborg, der siden han spillede Elvis i musicalteatrets produktion i Den Fynske Landsby i 2004 nærmest har være identisk med "The King Of Rock’n Roll" eller i det mindste det, der ligner.\n- Jeg er ydmyg og stolt over at synge og spille de numre, som gjorde Elvis Presley udødelig, siger den 43-årige skolelærer fra Odense, der to gange er kåret som den bedste og mest stilsikre Elvis-kopi.\n- Det er et par titler, jeg er meget stolt af, siger Henrik Busborg, der sammen med Torben Balle og Hotel Blu Radisson H.C. Andersen står for alle de praktiske ting i opbygningen af det storstilede hyldest-show i Odense Koncerthus.\nEn del af show-holdet på koncerthusets scene, hvor Elvis-showet fyres af i morgen aften. Det er fra venstre Larsbo Sørensen, Elsebeth Holtze, Henrik Busborg him self, Dorte Buchhave, Torben Balle og Jesper Findshøj.\nStærkt udvidet orkester\nOrkestret The Devils udvides med de underskønne D.E.M.-korpiger Mette Uhrenfeldt, Dorte Buchhave og Elsebeth Holtze samt en blæsersektion med Hans Mydtskov (sax), Flemming Welander (trombone og sax) fra Den Kongelige Livgardes Musikkorps og Henrik Hou Feddersen (trompet) fra Odense Symfoniorkester.\nAlle tre er desuden medlem af den lokale kultinstitution, The Blues Brothers Souvenir Show.\nResten af orkestret er identisk med Torben Balle, bas, Jesper Findshøj, guitar, Nicolai Fage-Lorenzen, trommer, Larsbo Sørensen, tangenter og så Henrik Busborg iført original, hvid jumpsuit med perler, palietter og hele pivtøjet.\nMeget tæt ved udsolgt\n- I går var vi snublende tæt ved at melde alt udsolgt, og det havde vi aldrig forestillet os. Vi er sgu stolte, siger han.\nI Svendborg Idrætscenter, ligeledes i morgen, kan man opleve Rio The Voice Of Elvis sammen med Stamps og Voice i et brag af en koncert med 20 musikere og sangere på scenen.\nTyske Rios stemme bakkes op af Elvis’ originale amerikanske korsangere og Rios 14 mand store orkester med bl.a. seks blæsere og tre korpiger.\nOdense Koncerthus, Claus Bergs Gade, fredag den 8. januar, kl. 21.\nSvendborg Idrætscenter, Ryttervej 70, fredag den 8. januar kl. 20.\nDen odenseanske skolelærer Henrik Busborg alias Elvis Presley.\nElvis Presley - den udødelige rock-legende


→ Køb Basil – Bremen – Cykelkurv i søgræs – 26x35x27 cm – Inkl. hank – 349 kr.\nHer får du en smuk Bremen cylkelkurv fra Basil. Kurven er lavet i kunst-søgræs, hvilket giver den et flot oldschool look, der er… (Læs mere)\nTemmelig mange internet foretagender tilbyder efterhånden diverse forskellige fragtmetoder. En af de mest benyttede er i øjeblikket at få afleveret pakken hos en pakkeshop, som gør at du kan hente din bestilling når der er tid til det. Den er jo særligt nem, samt ofte endvidere den mest letkøbte type af levering ved køb af Basil – Bremen – Cykelkurv i søgræs – 26x35x27 cm – Inkl. hank.\nDu kan endvidere foretrække at bestille levering til din privatbolig eller til dit arbejdes adresse. Metoden viser sig desværre en tak mindre prisbillig, men lige så vel meget fremkommelig. Den mindst kostelige leveringstype vil dog altid vise sig at være at hente produkterne selv, men det stiller krav om at du har bopæl nærved online webshoppens lager.\nLeveringstidspunktet på Aftagelige cykelkurve til foran kan vise sig at være temmelig vital ifald man skal bruge pakken straks, og derfor er det fuldkommen væsentligt at vi undersøger den estimerede leveringstid ved det respektive produkt.\nEn lang række internet foretagender tilbyder muligheden for dag-til-dag levering på mange af deres produkter, eksempelvis Basil – Bremen – Cykelkurv i søgræs – 26x35x27 cm – Inkl. hank, men vær på vagt da det står og falder med at bestillingen fuldbyrdes forinden et nøjagtigt klokkeslæt, så de højst sandsynligt kan nå at få produktet afsendt forinden lagerpersonalet holder fyraften.\nEn række e-forretninger i Danmark sikrer fragt uden betaling, men typisk kræves det at du bestiller for en bestemt sum. Derudover skal du gribe den mindst kostelige løsning til levering, som mange gange – ligegyldigt om du opholder sig tæt på Aarhus, Slagelse eller Hinnerup – vil blive at få fragtmanden til at køre dine produkter til et afhentningssted.\nDet er særligt uproblematisk for almindelige dødelige at søge sig frem til priser på forskellige online firmaer, og så har en lang række Basil internet varehuse fundet det uundgåeligt at mindske udsalgspriserne på produkterne – til børn, og tillige også til voksne – kolossalt, og endda nogle gange garantere levering uden beregning.\nTil gengæld kan det stadigvæk vise sig gavnligt at se nærmere på nogle e-forhandlere efter rabatkoder på Basil – Bremen – Cykelkurv i søgræs – 26x35x27 cm – Inkl. hank før du færdiggør din shopping, således at du er tryg ved at få fat i den mindst kostelige pris.\nMan skal blot huske på, at hvis en internet handler afsætter en vare til en pris som virker ufattelig billig, kan det tit være et symbol på en fup internet forhandler. Køb med gængse betalingskort er ikke desto mindre omfavnet af en bestemmelse, som beskytter køberen overfor fup internet shops.\nVi slår generelt et slag for betalinger med kort eller betalinger med mobilen. Som en anden løsning kan du bruge en afbetalingsløsning fra fx ViaBill, forudsat du vil finansiere beløbet af flere omgange.\nForud for at folk shopper i en Basil e-shop kan man i virkeligheden skimme netbutikkens forretningsaftale, dog er det almindeligvis ikke specielt ophidsende.\nEt alternativt forslag kan være at se nærmere på hvorvidt e-handlen er tilsluttet e-mærket, siden det generelt er et kendetegn for at internet butikken retter sig efter dansk lovgivning, foruden at e-butikken tit overværes af eksperter som er inde i vedtægterne på området. Det giver dig anledning til assistance, ifald du bliver udsat for vanskeligheder som følge af din bestilling.\nYderligere støtter vi at kunden er opmærksom på de vigtigste vilkår der gør sig gældende i forbindelse med bestillingen, f.eks. hvilken byttepolitik internet firmaet anvender. Derfor er det tillige afgørende, at man stadig bevarer ens kvitteringsmail, så man i fremtiden kan bevise sit køb af Basil – Bremen – Cykelkurv i søgræs – 26x35x27 cm – Inkl. hank, uden hensyn til om man skal købe til en dame eller herre.\nTrustpilot præsterer altid fremragende chancer for at undersøge en stor gruppe aktuelle konsumenters anmeldelser og herved tilråder vi, at du kigger på netshoppens omtaler af Basil – Bremen – Cykelkurv i søgræs – 26x35x27 cm – Inkl. hank inden du shopper.\nFacebook præsterer tillige nogle stabile metoder til at få en idé om internet firmaets kundetilfredshed. Foruden det møder vi faktisk online forretninger hvor det er muligt at notere en evaluering af købsoplevelsen, som ligeledes burde drages fordel af til at få et indtryk af tilfredsheden hos kunderne.\nWebsitet er finansieret af reklameindtægter. Vi hjælper en række e-forhandlere hvor vi promoverer firmaernes tilbud, og indtjener betaling om en bruger fra vores side realiserer et køb.\nFakta angående tilbud og webbutikker opretholdes nu og da, men vi ønsker ikke at tage ansvar for korrektioner der er udført efter at vi sidst opdaterede de viste informationer.


Nu ved naboer og politiet hvorfor de mistænkelige biler holder der: Flere år gammel hashcentral afsløret i grønt område af årvågen beboer | jv.dk\nNu ved naboer og politiet hvorfor de mistænkelige biler holder der: Flere år gammel hashcentral afsløret i grønt område af årvågen beboer\nHashhandlens veje i Esbjerg er kommet frem i dagens lys ved afsløringen af en mindre hashhandel-central i det østlige Esbjerg. Foto: Jens Nørgaard Larsen/Ritzau Scanpix\nBeboere har undret sig over bilerne. Tirsdag fandt en person et større antal pølsemandsposer med hash, og politiet blev tilkaldt.\n12 maj 2022 kl. 10:36\nEsbjerg: En meget brugt hashcentral er blevet afsløret i det østlige Esbjerg.\nEn beboer i området fandt i går 25 pølsemandsposer gemt i et grønt område i nærheden af jernbanen og to foreningshuse på Randersvej.\nI alt blev der konfiskeret 25 gram hash af tilkaldte betjente, men politiets overvågning af stedet efter fundet førte ikke til fangst af de formodede hashsælgere, som havde et mindre salgslager på stedet.\nFundet blev gjort og politiet alarmeret klokken 17.08 onsdag. Selv om mængden af den skjulte hash ikke er stor, kan sagen alligevel være stor.\nBeboere i området fortæller, at der i flere år har holdt mistænkelige biler parkeret på den nærliggende parkeringsplads om aftenen.\nDe brune budes lagercentral\nPolitiet mener, at stedet og det grønne område er blevet brugt som lager for mindre partier hash, som hashbude - såkaldte brune bude - har leveret i pølsemandsposer til hashbrugere i hele Esbjergområdet. Hermed har de brune bude kun haft mindre mængder hash i bilen, hvis de blev stoppet af politiet.\nDer har formentlig også været et organiseret hashsalg fra stedet, hvor køberne er mødt op i bil på parkeringspladsen, hvor man så har udvekslet hash mod kontanter.\nHandlen har ikke påvirket de lokale i området, men formentlig vil hashsalget og -lageret nu flytte til andre områder, fordi Randersvej nu er i politiets søgelys.\nBeboere i området fortæller, at der mens coronaen og podningen kørte på højtryk på Randersvej, har alle områdets parkeringspladser været i brug til folk på vej til test, og derfor har hashhandlen ligget stiller dér, mens den det seneste halve år er blomstret op igen.\nEn beboer fortæller, at de mistænkelige biler og personer er set i området i mange år, men ingen har konfronteret personerne med, hvad der egentlig foregik, og hvorfor de holdt parkeret i bilerne i lange perioder.


Forside > Søgning > Sorgenfri Slot\n• Nordsjælland, Lyngby-Tårbæk Kommune, 12 km nord for København\n Adresse: Kongevejen 2, 2800 Kongens Lyngby. Telefon: 33 95 42 00\n Areal: 7.228 m2\n Slottet er lukket for offentligheden. Offentlig adgang til dele af park\n Opført 1756 på ældre fundamenter Ombygget 1791-94\n står i dag til rådighed for Dronningen som en Civillisteejendom.\nRoskildebispens stærke borg, Hjortholm, hvis prægtige voldsted ved Furesøen endnu ses, blev indtaget og ødelagt under grevens fejde i 1534-36. Efter reformationen blev Hjortholm som alt andet kirkegods konfiskeret af kronen. Til Hjortholm hørte en afbyggergård, Møllestrup, ved Mølleåen nord for Kgs. Lyngby. Denne beskedne gård med fiskeret i Mølleåen blev i 1685 erhvervet af embedsmanden, vicekansler Michael Vibe. På sin jordlod på en højtliggende skråning opførte han et af Danmarks første landsteder. Vibes sommerhus blev efter hans død i 1690 erhvervet af Ulrik Fr. Gyldenløve, der i 1702 overlod ejendommen, nu kaldet Sorgenfri, til sin svigersøn, grev Carl Ahlefeldt.\nArkitekt Francois Dieussart byggede i 1705 et nyt pompøst landsted for greven, et trefløjet barokanlæg, skalmuret med pilastre under et helvalmet tegltag. Fra bygningen førte en stadig bevaret alle ned til Fr. 2.'s gamle Kongevej nord for Lyngby.\nSorgenfri Slot er opført af hofbygmester Laurids de Thurah i 1756, samtidig med at Thurah var ved at opføre sit private landsted (Gl.) Holtegård få km mod nord. Thurah havde lidt svært ved at skelne mellem sine offentlige entrepriser og private byggeri og blev af Fr. 5. stillet til regnskab for sin anvendelse af byggematerialer tilhørende kongehuset. Måske var kongens anklager skyld i Thurahs tidlige død i 1759, kun 53 år gammel.\nAhlefeldt døde i 1722 stærkt forgældet, og i 1730 kom Sorgenfri tilbage i kongehusets eje. Chr. 6. overlod i 1742 slottet som sommerbolig til sin søn, kronprins Frederik (5.). Kronprinsen indledte i 1743 en større ombygning af Dieussarts skalmurede landsted ved Laurids de Thurah. Denne lod forgården opføre i 1744 med staldbygninger, kavalerfløj og domestikbygninger. De to store vinkelformede fløje flankerer på fornem vis adgangsvejen til alleen op til slottet på bakketoppen. I 1756 blev den gamle hovedbygning nedrevet og året efter ved de Thurah erstattet med et nyt slot med markant mansardtag og spirprydet tagrytter.\nHovedbygningens nuværende klassicistiske præg skyldes dog en ombygning ved hofbygmester Peter Meyn i 1790. Samtidig omlagdes haven fra en regelmæssig fransk barokhave fra begyndelsen af 1700-tallet til den nuværende romantiske landskabshave i et smukt samspil med de omgivende kuperede skovarealer.\nMeyn forhøjede den såkaldte damefløj fra Thurahs tid med en etage, og fløjen blev forbundet med hovedbygningen med en pergolabygning kaldet Blomstergangen. Hovedbygningens facader blev udstyret med midtrisalitter flankeret af rustikke kvadre. Risalitten mod den vestvendte alle fremhæves med balustrade over stueetagens indgangsparti og afsluttes foroven med en reliefudsmykket trekantfronton. Relieffrisen kaldet »Floras Triumf«, der var udført i stuk, blev i 1979 erstattet med en nøje rekonstruktion. Det originale kunstværk er i tidens løb på skift blevet tilskrevet alle tidens førende kunstnere: Wiedewelt, N.A. Abildgaard, Thorvaldsen og arkitekten Peter Meyn.\nSlottet set fra nordvest i 1865.\nI 1790 tilhørte Sorgenfri arveprins Frederik, og slottet har siden været tillagt kongehusets sidelinier. Efter sit giftermål i 1933 flyttede arveprins Knud ind i kavalerfløjen. Ved Chr. 10.'s død i 1947 overtog prinsen hovedbygningen, hvor han boede til sin død i 1976. Hans enke, arveprinsesse Caroline Mathilde, døde i 1995. Deres søn, grev Christian af Rosenborg, bebor nu hovedbygningen.\nEfter Dronning Alexandrines død i 1952 fungerede slottet som bolig for Arveprins Knud og Arveprinsesse Caroline-Mathilde, der boede på slottet til deres død i henholdsvis 1976 og 1995. Damebygningen ved slottet beboedes i mange år af hans søn Christian, greve af Rosenborg og grevinde Anne-Dorte. I dag bor Prinsesse Elisabeth i Damebygningen.\nSorgenfri Slotshave er en fredfyldt skovklædt naturhave, beliggende umiddelbart ved Lyngbys handelscentrum. Som mange af de øvrige slotshaver blev haven sidst i 1700-tallet og begyndelsen af 1800-tallet omlagt fra barokhave til et engelsk-romantisk anlæg med slyngede stier og mange små overraskelser, gemt mellem træerne.\nDen Reserverede Have, som er den del af have, der ligger nærmest Sorgenfri Slot er forbeholdt Kongehuset og er som følge deraf lukket for publikum. Men det meste af haven er altid åben for offentligheden.\nGrotte i parken Sorgenfri slot\nForrige: Sophienholm Næste: Sæbygård Gods (Sjælland)\nSiden er blevet set 4.399 gange - Se og skriv kommentarer herunder.\n• Rosenborg Slot\n• Marienlyst Slot